Remdaihnak Siangpahrang - Hre Mang\nWELCOME TO MY PAGE > Sermons > \nSermon Video: KLICK\n(Isa. 9:6; Lk. 1:79; 2:14)\nI. Leitlun ah remdaihnak a um lo zia:\n1. Leitlun in a hloh mi remdaihnak\n2. Leitlun raal, milai buainak, thah awknak,\n3. Remnak milai in an hawldan\nII. Zesu Khrih, Pathian cu Remdaihnak Pathian asi\n1. Khrih ih Pathian sinak mizia\n2. Sersiam mi in Pathian daihnak a hnaihnok lo\n3. kumkhua remdaihnak lalram a ralai ding mi\nIII. Milai nun ah remdaihnak taktak kan neih thei dan\n1. Pathian le milai rem awknak: Zesu Khrih ah\n2. Milai nunah Khrih ih Thlarau in remdaihnak a pek mi\n3. ZUmtu ti aw pawlih remdaihnak nun an tlaksamnak\nIV. Kiangkap mi pawl thawn remdaihnak, kawhhran sung remdaihnak\nThlawsuah pekmak 1 Thes. 5:23 and Heb. 13:20f. (cf. 2 Pet. 3:14).\nTHuthangtha cibai buk nak: (John 20:19, 21, 26; Mark 5:34; Luke 7:50).\nTHuthangtha cibai buknak: (John 20:19, 21, 26; Mark 5:34; Luke 7:50). disciples can (Matt. 10:13; Luke 10:5, 6). (e.g., Rom. 1:7; 1 Cor. 1:3; 2 Cor. 1:2; Gal. 1:3).\nLaktawi: Daihnak Siangpahrang a sersiammi pawl tuahnak in daihnak Pathian asinak a tidanglam thei lo ih Amah cu Thlarau in kan sungah, kan lakah, kan hnenah a ceng vekin amah ih ukmi, thununmi zumtu pawl cu ziangvek dinhmun lak khalah daihnak nun, leitlun vanram kan nunpi rero zo asi. Cuticun, kan tisa cu khross parah khenbet tahratin Daihnak Pathian ih Thlarau Thianghlim uknak hnuai ah a nungtu pawl nunah ah Pathian mizia, thutak, le akawhmi pawl a sersiamthar, hrintharnak hna cu leitlun tuan asi.\nThu Hmaihruai: Milai tluksiatnak, sualnak ruangah leitlunah buainak a suak ih leitlun buainak Pathian thawn rem awksalnak, daihnak a um lo ahcun leitlunah daihnak a um lo.\nLeitlun sualnak ruangah buainak a suak ih buainak ruangah thihnak, tuarnak, le harsatnak a suak.\nLeitlun buainak lak Khrih cu remdaihnak ruahsan mi umsun asi (Is. 2:2-4; 11:1-9; Hg. 2:7-9), Remdaihnak siangpahrang -the Prince of peace (Is. 9:6f.; cf. Je. 33:15f.; Ezk. 34:23ff.; Mi. 5:5; Zc. 9:9f.).\nKhrih ah remdaihnak a famkim: (Lk. 1:79; 2:14, 29f.). (Mk. 5:34; Lk. 7:50; Jn. 20:19, 21, 26), (Lk. 10:5f.; Acts 10:36).\nDefiniation: SIm fiangnak:\nPEACE. The Greek word for ‘peace’ normally means simply the absence of war or conflict. In the nt, however, the word also acquires much of the range of shalom and some new, specifically Christian understandings.\nBasically the OT word for peace, šālôm, means ‘completeness’, ‘soundness’, ‘well-being’. It may mean material prosperity (Ps. 73:3) or physical safety (Ps. 4:8). But also it may mean spiritual well-being. Such peace is the associate of righteousness and truth, but not of wickedness (Ps. 85:10; Is. 48:18, 22; 57:19-21).\n1. Pathian sinak: Remdaihnak petu Pathian\n· Isai 9:6 ; God is a God of peace 6Kan hnenah naute a suak zo; Kan hrangah fapa peek a si zo; Amah cu in uktu a si ding. Amah cu “Mangbangza Remruattu,” “A cakmi Pathian,” “Kumkhua ih Pa,” “Daihnak Siangpahrang,” tiah kawh a si ding.\n· Rom. 15:33; 33Kan hnenah daihnak in petu Pathian cu nan zate hnenah um hramseh. Amen\n· Phil. 4:9; 9Ka hnen ihsin nan ngahmi le nan zirmi vekin thlun tum uh. Ka ṭongkam in siseh, ka tuahnak in siseh, ka lo hmuhmi cu thlun uh. Cutiin daihnak in petu Pathian cu nan hnenah a um ding.\n· 1 Thess. 5:23; 23Daihnak in petu Pathian amah in famkim zetin lo thianghlimter sehla, kan Bawi Jesuh Khrih a ratsal tikah nan thlarau, nan thinlung le nan taksa, nan ziangzongza in mawhnak nei lo ah lo tuah hramseh\n· Heb. 13:20). 20Raithawinak ih a nun a peknak ruangah Tuukhal Tum kan Bawipa Jesuh cu Pathian in thihnak ihsin a thoter zo; cule a thihnak sungin kumkhua thukamnak cu a hngetter zo.\n2. Pathian le milai karlak remdaihnak:\nPathian le mailai karlak ah remdaihnak ruah tul tengteng mi: Christ, accomplished peace between God and humanity\n· (Rom. 5:1; 1Atu cu zumnak in thiam cotermi kan si zo ih kan Bawipa Jesuh Khrih ruangah Pathian thawn kan rem aw zo\nCol. 1:20), 0Cuticun a Fapa sung ihsin lei le van pumpuluk cu Pathian in a hnenah kirter sal a duh. Pathian in a Fapa thinglamtah parih a thihnak ruangin lei le vanih ummi thil hmuahhmuah thawn remnak a tuah ih cutiin a hnenah a hruaikir sal a si.\n· peace between Jew and Gentile (Eph. 2:14, 17). 14Ziangah tile Judah mi le Zentail mi cu pumkhat ah in tuah zo ruangah Khrih amah cu kan remnak a si. Judah mi le Zentail mi pawl a ṭhentertu le ralih a tuahtu pharsonmi cu amah ih taksa pum rori in a bal ṭheh zo……….. 17Cuticun Khrih in Pathian thawn a hlat zetmi nannih Zentail pawl hnenah siseh, Pathian thawn a naih zetmi nannih Judah mi hnen khalah siseh, remnak Thuthang ṭha a lo sim hai.\n· but man must also be active to promote it (Eph. 4:3; Heb. 12:14), not merely as the elimination of discord, but as the harmony and true functioning of the body of Christ (Rom. 14:19; 1 Cor. 14:33).\n3. Daihnak Thuthangtha: gospel of peace: Pathian le sersiammi, milai remdaihinak\n· (Acts 10:36; 36Mi hmuahhmuah ih Bawipa a si mi Jesuh Khrih hnenin daihnak Thuthang ṭha cu Pathian in Israel mi hnenah a pek, ti cu nan thei.\n· Eph. 6:15). 15kedam ai-ah daihnak Thuthang ṭha phuan hiarnak kha hruk uh.\n4. Milai nunnak le thihnak:\n· Rom 8:6 a mind set on the Spirit is life and peace; 6Minung sinakih a ukmi pawlih ton dingmi cu thihnak a si; Thlarau ukmi pawlih co dingmi cu nunnak le daihnak a si.\n· The peace of God (Phil. 4:7): 7Cuticun minung ruah ban lomi Pathian ih daihnak in nan thinlung le nan ruahnak cu Khrih Jesuh ah himte in a kilkhawi ding.\n· Col. 3:15: or the peace of Christ may rule people’s hearts (15Khrih ih a lo pekmi daihnak cu thu nan ruah nan relcatnak kipah a lo hotu-ah tuah uh; ziangah tile hi daihnak sungih um dingah Pathian in taksa ruang pakhat sungah a lo kawhmi nan si. Cule lungawi aipuang in um uh.\n· The God of hope may fill one with joy and peace (Rom. 15:13).\n13Ruahsannak hram a si mi Pathian in, amah nan zumnak thawngin, lungawinak le daihnak phunkim thawn lo khatter sehla, cuticun Thlarau Thianghlim in amah ih cahnak thawngin ruahsannak cu nan hnenah lo burh hramseh.\n5. Moral/Spiritual character: righteousness\n· Isa. 32:17 17Mi hmuahhmuah in a dik mi an tuah ding ruangah kumkhua in himnak le daihnak a um ding\n· Ps. 85:10; 10A hmunmi duhdawtnak le rintlaknak an tong aw ding; Dingfelnak le daihnak an hnam aw ding\n· (Isa. 48:22; 57:21) 22“Misual hrangah cun himnak a um lo,” tiah Bawipa in a ti.\n· Peace (Rom. 14:17), 7Ziangah tile Pathian Uknak cu ei le in ah a si lo; Thlarau Thianghlim ih pekmi dingnak, daihnak le lungawinak ah a si sawn.\ne (Rom. 14:17;\n· Heb. 12:11; 1Hremnak kan tuar tikah kan tuar laiah cun kan lung in awitertu si loin kan riah in siattertu a si. Sikhalsehla a hnuah cun cubangtuk hremnak in nunsimnak a tongtu pawl cu an nunnak ah daihnak le dingnak laksawng an ngah ding.\n· James 3:18), 8Cule remnak a tuahtu pawlih daihnak thawn an tuh-mi thlaici ihsin an khawmmi rah cu ṭhatnak a si.\n· grace (Phil. 1:2; Rev. 1:4),\n· mercy (Gal. 6:16; 1 Tim. 1:2),\n· love (Jude 2),\n· joy (Rom. 14:17; 15:13),\n· and life (Rom. 8:6).\n6. Sumpai, thil le ri lennak: (Lev. 26:6-10; Zech. 8:12). The association between peace and material prosperity found in the ot is not stressed in the nt; rather, the connection between peace and spiritual blessing is emphasized\n7. Raal lak ihsin humhimnak: (Lev. 26:6-10; Zech. 8:12).\n8. Sualnak thawn remdaihnak hnakin Pathian thulunnak a thupi sawn: (Matt. 10:34-36; 34“Leilung tlunah remnak thlentertu ah a ra tiah i ruat hlah uh. Remnak tuahtu ah ka ra lo, ralnam kengin ka ra sawn a si. 35Pa le fapa, nu le fanu, ni le vah * 10:35 vah: timi cu ‘fapa ih nupi’ tinak a si ih a ni le a rang in an kawhnak a si. pawl ral awter dingah ka ra a si. 36Mi pakhat ih ral ṭihnung bik cu amah ih innsaang mi an si ding.\n· Luke 12:51-53). 51Leilung tlun ahhin remnak a run keng tiah maw si in ruat? A si lo, remnak si loin ṭhenṭheknak sawn ka run keng a si.\n9. Kawhhran sung remdaihnak:\n· (Rom. 14:19; 19Cuti a si ruangah, daihnak a suahpitu thil le pakhat le pakhat karlakah thacah ṭhansonak a suahpitu thil pawl cu kan hmuitin ringring dingmi an si\n· 1 Cor. 14:33; 33ziangah tile Pathian cu buainak le hnahnawhnak Pathian a si lo; remnak le daihnak Pathian a si.\n· 2 Cor. 13:11; ..Ka lo dilnak kha rak ngai uh; pakhat le pakhat thinlung rualtein um uh; remte le daitein um uh. Cule duhdawtnak le daihnak Pathian cu nanmah thawn a um ding.\n· 1 Thess. 5:13; cf. also Mark 9:50).\n· (Heb. 12:14). 14Mi hmuahhmuah thawn rualremte in um zuam uhla nunnak thiangin nun tum uh, ziangah tile nunnak thiang neih locun zohman in Pathian an hmu thei lo ding.\n· (Rom. 12:18-19). 18Mi hmuahhmuah thawn remte ih um ding kha a cangthei tawkin zuam uh.\n· (Matt. 5:38-48; Luke 6:27-36), th 38“Mit ai ah mit, ha ai ah ha, tiih an simmi cu nan thei. 39Sikhalsehla kei cun hiti in ka lo sim. A lo tisiattu parah phulei va sam hlah uh; mi pakhat khat in na vorhlam biang ah a lo beeng a sile na kehlam biang khal tun lawlaw aw…………\n· Sense of faithfulness: Zech. 8:16, 19). 16Hitiin tuah sawn uh: Pakhat le pakhat nan biak awk tikah thudik sim uh. Thuṭhennak hmunah thudik suakter uh; daihnak le remnak suaktertu thudik cu!...19, Thudik le daihnak cu nan duh pei\n· Remdaihnak Siangpahrang cu na siangpahrang asi maw?\n· Pathian thawn remdaihnak na nei zo maw?\n· Nangmai sunglamah remdaihnak um loin helhkam, thlaphang, tihnak, huphurhmi, phannak thawn na khat maw?\n· Na insang, na inn hnen, na rualpi, hnatuannak ah remdaihnak um loin a um maw?\n· Remdaihnak Pathian, Pathian Fapa, Zesu Khrih cu na hrangah a suak zo asi.


Ka Pa in ka Nu phatsan in Fala nonal pahnih a kawp: Video - The Chin Times\nKa pa hi fala pham le fala verther herher deuh ringring khi a si. A fala pawl le miler le paisa lawng duh, supermarket cashier ih hnaṭuan, a sui nazi le a sui ṭhi hahio ih rak luangliam tivek fang khi an si.\nKa Nu hin hmu ngah sehla cu ziangti takin um kei maw. Ka Nu cu mi ṭha tak le fel tak a si. Ka suah veten a hnaṭuan a cawlhsan ih keimah rori ngaihsak le kilkhawi in inn ah a um. Kan sungkua hrangah a pekawknak hi a tam nasa.\nCu laklai ah ka pa cu tirhfak ngaingai mai hrang lawng ruat khi a si. A thlahlawh khal a tamsawn cu amai’ hrangih a hmannak ah a cem thluh, a cancan ahcun ka nui a pekmi sumpai hin bill pawl pek ding a daih lo ṭheu. Asinan cupawl cu a relsuak ngam dahlo. Ka Pa hi mihringhro a hman zet ruangah, anih thawi tawhawk ding cu a phang zet.\nAsinan thil pawi zet cu ka Pa hin ka nu hi a rak bumthup ringring hi a si. Kan thei thluh ko. Acan can ah zan tlaipi hnu hman ah inn a ra thleng lo ṭheu. Ka nu cu thinhar le lungkuai in a ṭap ṭheu.\nKa hminsin ringring lai, kum 9 ka si lai ah ka Nui’ parih a umtu dan ruangah ka thinling sosang tukin “Ka nu hi hmaizahnak malte tal nei ve aw” tiin ka auh ciamco.\nZianghman ngaihsak lo zetin, “A phu tawk ciah a co ngah a si kha. Nitin nan ei-in ding hrang taima zetin hna ka ṭuan. Daiten um ngiaungi men uh, culol asile hi hmun ihsin suak aula nan mahte hnaṭuan hawl uh” a ti men.\nKa Nu cun kamkhat hman a sawn lo. Kan innsang umtu dan cu hivek hi a si ko. Zohman ka pai’ duhlo zawng ṭawng ngam kan um lo. Kan ṭih in kan khur thlauhthlauh.\nKan inn suahsan men ka duh zet nan, ka Nu cun rem a ti lo. Hihi si lehhnu ih thil duh umlo tak a ra thlen hnu ih ka nu ka mawhthluknak bik cu.\nKa pa ih pu a thi ih, paisa tam ngaingai ka pa a tanta. Hivekih sumpai tanta awkmi cu innsung sang nuntu khawsaknak hrangih hman ding a si.\nCuvek cu si ta hlah, anih cun a Pu in paisa a rohta thu pawl ziangthu hman in sim lo. Bag fate a la ih ka nui’ hnen ah ka lo tlansan men ding a ti ih a suak vungvo cih. A thilri dang zianghman le a la si lo, a paisa tampi neihmi cun a thar lei thluh a tum si cek ding.\nKa Nu cu ninghang riahsia le thinpit in a ṭap ciamco. Hivek lawmam ih a ṭha hi ka thei dahlo. A hnen lam pan in ka va tlan ih ka va pawm, Nun una lungngai awhlah maw, na hnen ah ka um ko sisi, tiin ka va hnem.\nAn ṭhenawk ngah fel hnu cun ka Nu thinnau zetin a um. Hnaṭuan a hawl a ṭul, ka suah thlak ihsin I kilkhawinak ah rei tuk hnaṭuan loin a rak um fawn tikah a hrangah hnaṭuan hawl a harsa zet. Cashier hnaṭuan pakhat a hmu ngah. A hlawh a mal deuh ruangah kan inn san man kan pe theilo ih studio room ah kan ṭhawn ih ihkhun hman umloin tapthlang ah kan nufaten kan it.\nHivek ih kan khawsak hi kum khat lenglo a si, ka Nu hi ka zang a fak tuk lawmam. Ka Pa in le Laiking titit rorin in tanta men. Ziang thuhla hman cipcap a ti nawn lo.\nKum 13 ka hung si ve thlang, ṭum khat cu shopping mall pakhat ah ka pa ka hmu ngah. Falak um 20 kiangkap hrawngmi ih kiangah ding hrianhrian in ka hmu. Hivek fala ngaizawn duh men ah maw ka Nu hi a rak ṭhen ke aw, tiin ka sutaw rero.\nAn dungin ka thlun ih an mawṭaw umnak tiang, an mawṭaw cu tuihlan ih a hman ṭheumi vek siloin BMW x5 thar, mawi zerzi khi a si. Hivek mawṭaw ṭha tak leinak dingah khui lam ihsin paisa a ngah si pei?\nKhui tawk ah an um timi ka theihfeng a ṭul a si hi; tiin palik hnen ah ka feh. Ka Pai’ umnak ka theihfeng lo thupawl ka sim hnu ah, a thaisun ah a umnak palik pawl cun in sim.\nKa Pa tawng ding cun a inn ah ka va feh. Asinan a inn ka va thleng cu sangka bell hmeh ding ka thlahrung aw nasa. Inn sungih vungluh hnakin tiin sangkate kiangih thingkung parah ka kai ih a innsung cu fiang riahriah in a lang.\nAn mileng pindan lawng hmuh a theih si ih, zohman hmuh ding an um silo ka hngak cuahco. Tawkfang, ka tlung men thlang ke ka ti zawngah thil hmuhmi ka nei.\nKa Pa cu mileng pindan ah fala pahnih thawn an ra suak puangpo ka hmu. Fala pakhat cu kan dungte ih Shopping mall ih ka hmuhmi kha a si ih a dang pakhat sawn khal an hmel a bangaw nasa, unau an si men thei. Kum 20 kiangkap hrawng an si veve, ka Pa cu kum 50 a kim zik cuahco. Ka hmuhmi cipciar cu ka rel lang duh lo mei ke. Fala pakhat cun kawr paa diardi te a hruk ih pakhat sawn cun tlawng uniform a hruk.\nInn ka va thleng ih ka hmuhtawnmi cu ka Nu ka sim kher a ṭullo ti ka fiang. Asinan a theih ve ṭulih ka ruahmi ka sim. Ka pa cu inn thar a neih thuhla ka sim, fala pahnih thawi an um thu cu ka sim lo. Ka Nu ih thinnat ter ka sianglo.\nKa Nu cun a ziang khal a pawilo thu I sim. Asinan ka nui’ hnen ah “Nunu hizat zozai paisa a neihmi hi nan ṭhenawk hlan ih a rak neihthup mi tla a si thei hokhaw, cumi tla a si ahcun a hrek cu na covo a si” tiah ka sawn.\nKa Nu cu ziang hnukhnak thei mumal loin a um, asinan ka nawr ciamco ruangah a tawp ahcun thuhla fiang zingzawi dingin lawyer pakhat a sang.\nThla ziat hman a reilo, kan lawyer sanmi cu ka Pa ih bank account sungih paisa lut/suak pawl a thei thluh. Cumi ciah ihsin ka Pa cun ka Nu a ṭhen hlante zarh khat duh ah paisa tamtak ro a co thu kan hmusuak ngah.\nHithu kan hmuhsuak cun ka Pa ka huatnak a nasa sinsin. Thuṭhennak hmunsang cun ka Pa cu a Pu in $ 2million ro a roh ta timi an hmusuak ih, a hrek cu ka Nu pe dingin an relcat.\nKa Pa cun a Paisa ngahmi cu ṭhen thum ṭhen khat lai a rak hmangral zo. Ka Nu a hrek a vun pek cun a kutsung tangmi $400,000 fang lawng a si thlang.\nAsinan ka pa cun ningzah khal ruat riai loin kan inn ah ra in ka nui’ hnen ah ngaidam a ra dil ciamco. Neihawk ṭhatsal ih innsang dinsal a dil.\nAsinan ka Nu cun tawk a ti tuk thlang ruangah, kan inn suahsan ih in tlansan dingin a rak ti men.\nKan nun a nuam thlang ta. Paisa thu ah kan thinhar a ṭul nawn lo. Tu ahcun ka Nu khal Online dating hmangin tlangval thar a hawl ve thlang. Tlangval thar a hmuh thu hla an thurual thupawl I sim ih ka pa hnakin an kaihaw sawn in an rualrem sawn mah na.\nKa Nu hi ralṭha takih a din ngam hi ka va uar in ka va suang tak ve.\nHminsin: Hi thupawl hi audio ih tuahsawng siseh, website dangih post sawng kan siang lo.\nVideo ih zoh duh hrangah;\nPrevious articleKa Pa le ka rualpi thabik an ngaizawng aw, ka Pa in fa a raih…\nNext articleBreaking News: Myo Gyi in Covid-19 Natnak A Ngah; Video


Leitlun Ah Daihnak A Um Maw? - Chinland Today Media\nDecember 23, 2010 10:56 pm·0 comments\nNan hnenah hnangam daihnak ka lo tanta. Keimai’ hnangamnak ka lo pek a si. Leilung mi ih pek vekin ka lo pe a si lo. – Johan 14:27\n– Habakkuk 1-3\n– Thuphuan 15\nVan a khatmi vancungmi pawl thawn do awk ding cu ka hril lo ding, asinan ka ruah ttheumi cu Bethlehem khua lenglam ih tuukhal pawl hnenah vancung miburpi ih an tuahmi remdaihnak thutiam hi a si. Kan dunglam kum 2000 sungah kan leilung ah remdaihnak a um lo tluk a si. Raaldo awknak in mawh nei lo nunnak tampi a siatsuah. Ramsung buainak in siatnak a tamter sinsin. Nupa tthen awk zatek a saangzet. Kawhhran pawl an tthentthek aw. Remdaihnak cu a hlo theimi zaanmang vek a si.\nTiamkammi remdaihnak cu khui ah so a si? Leitlun remdaihnak hrangah a ttulmi zate Jesuh in a run keng zo. Daihnak thu in zirh, mah le mah kan duhdawt awk vekin innhnen duhdawt ding in fial. Nan hnenah hnangam daihnak ka lo tanta (Johan 14:27) tiah thu in kam. Biang khatlam tun bet ding, a hlei in peng khat feh ding, hmuhsuamtu pawl ngaithiam ding, duhham lo ding, ttonttaihnak ngaithiam awk ding, amai’ in duh vekin duhdawt awk ding le rian awk ding in zirh.\nDaihnak hrangih a ttulmi tampi cu kanmai’ parah a tthum aw. Paul in, “Mi hmuahhmuah thawn remte ih um ding kha a cang thei tawk in zuam uh,” (Rom.12:18) a ti. Kan nunnak ah Daihnak Siangpahrang kan cuangter vekin tuih kum Christmas cu remdaihnak hi kan umnak leilung hnenah kan pekmi laksawng siter uhsi! – Joe Stowell\nA caancaan ah raal awknak a um ding kan thei,\nCumi cu kan lungkim a ttul;\nKan nunnak ah rem awk lonak a um tikah,\nDaite’n kan fianter suak ding. – Fasick\nPathian thawn remdaihnak kan neih ahcun midang hnenah Amai’ remdaihnak kan ttawm thei.


Online ih Huatawknak thu Aukio pawl cu Chin ralkap pakhat in hitin a let hai | Falam Online Media\nOnline ih Huatawknak thu Aukio pawl cu Chin ralkap pakhat in hitin a let hai\nOctober 13, 2021 Ni Hnem Sung\t0 Comments\nRakhine ram ah phunhnam thu ih an rak buai lai ah buainak ti luar sin tu le mipi lung buai tertu cu online ih cathlahmi ruangah a si tiah UN lam in an rak phuang dah.\nOnline ih thuthang thlahmi tikhalah thuthang diklo, tumtah nei ih thlahhrimmi thuthang/video tvk ruangah a si ti a si ih, tuṭum, Chinram ih hung sotu SAC ralhraang do ding thu khalah phun le hnam huataw dingin online ah thuthang diklo thlah mi hmuh ding a tam zet.\nCumi khua pawl in cutin nan rak ti lo, kha mi khua pawl in khatin nan rak ti lo tiah mawhpuhawknak a tam zet ih online ahcun atakih ralhraang dotu Chin ralkap paralṭha pawl tiang dodalawk thluh dingah a ruattu an tam nan Chin ralkap pakhat cun mipi ruah nak vek a si lo zia hitin a tarlang.\n“Tuzan cu Hakha pa.. Mara pa.. Thlantlang pa.. Paletwah pa.. Kalay ṭhang laipa.. Matupi pa.. thawn rawl kan ei tlang ih Online ah an ngan mi tete (Hate speech) kan rel khawm ih kan hni rero ta! Cumi ṭheh ah Hla kan sak, Thlakancam ih Thaisun kan theilo mi, kan hmu dah lo mi hrang ah thakhawl in itnak ah kan pan cio…” tiah atufang SAC ralhraang donak ih telvetu Chin ralkap paralṭha pakhat cun a FB cahmai ah a ngan a si.\n← Falam-Kalay karlak ah mithiruak pahnih an hmu\nSAC ralhraang in Falam peng ah Inn 7 hnak ih mal lo Urkaang →


Biakinn Kan Balter Maw? - Chinland Today Media\nSeptember 3, 2014 2:45 pm·0 comments\nSankhat hnu sankhat thleng danglam aw vivo in, Ni suahdan le Thla van dan tla nikhat hnu nikhat an danglam vivo. Minung pawl tla kan danglam vivo ih Babel lung an dawl tum lai hluan in,Fimnak hi vanhram kan thleng,Leitlun deng le deng tla mit’hep karah kan pehtleih-aw thei, Kut in tham theih lo hmansehla mit in kan hmu aw thei thluh. Nunnak thaw siar lo ziang tinkim hi minung in kan tuah thei thluh zo. Minung pakhat in neih lo theih lo vekih kan neihmi cu Hand phone a si. Minung tampi hrangah a t’ha hnem zetmi kan Ph cu a tam sawn can ah cu in hnaihnok tertu a si.\nEmergency a ra pangah tin kan kenmi a si ih, Ph a ra taktak le thu poipeng um pang pei maw tin; kan thin in phang tertu a si lala fawn,Biakinn suangtiang Ph kan tham ih Bawipa thangt’hat in dawnkhawm tu a rak si lala: Biakinn sungah Ph kan thiam hi “Biakinn kan bal ter pang maw?” tihi kan zohsal awk ding cu ka duh zet. A mawi le man a khung zetmi kan Ph pawl kha, A sungah Bible kan download ih, Biakinn feh can khal Bible keng peih lo in kan Ph ta kha kan ring men thlang. Ph ihsin thil ziangkim kan tuah kan rel, Biakinn sungah mino ihhmu ih sing rero ti tla zohman an um nawn lo, Ph kan thamih kan nuamaw nasa, Biakinm sungih ph kan tham hi a thianghlim pei maw?\nMihrekkhat in cu Bible zohnak le Pathin thu hminsinnak ah an hmang ko nan, Rinlopipi in an Ph ah Cakuat maw a silole Thildang tete kan zohphah theu, “Biakinn sung kan bal ter maw?” timi thu ah cu Kan Ph pawl hi a lenglam cu an mawi tuk ko nan a sungah ziangsi a um? Awkam siava ih mi kanbiaknak cafangpawl a si lo le, Nunau zuk t’ha lo Nu le Pa sinak Zuknung tivek a nei tla kan um ding. Biakinn sungah cupawl hmuahhmuah kan luhpi thluh tinak a si. Facebook tivek kan kau can te ah Zuk ttha lo tampi kan zoh ngah bet fawn, Biakinn borhhlawh tertu kan si panng maw Zumtu!\nKan zoh tum lo, kan zoh hrim lo na cing in, Internet ih thil kan zoh canah Cawngia ta maw a si lo le Model zuk SEXY taktak kan hmu pang t’heu, Hlanlai Puithiam pawl Puanthlam suangah sualnak an tuah tikah ziang an cang ti tla kan ruah ding a t’ul zet. Cuhluan in tu ah Biakinn sungah Sualnak kan tuah tin kan ruat lo a si hman ah kan theih lo sungten; Kan Ph sungih thil um pawl ruangah kan rak sual rero tinak a si.\nKan thinlung thianghlim lo cia betah; kan thilri a thianghlim lo betbet “Biakinn kan Balter maw?” Nang le Kei??????


Ramsung Thuthang Archives - Page 192 of 195 - Chinland Today Media\nSuu Kyi tei’ unau thubuai High Court ah rel ding Kan dung May 23,2010 ah Kawlram thuthennak High Court cun Aung San Suu Kyi le Aung San Oo tei’ unau karih buainak thuhla thawn pehparin an lawyers tuantu pawl cu an thubuai relkhawmnak ih tel dingin theihternak thu a sim sal. Kan dung April 29, 2010 ah High Court cun […]\nby CT Media ·\tJune 4, 2010 ·\nYangon ih bazar himbik Mingala Bazar a kang\nYangon ih bazar himbik Mingala Bazar a kang Kan dung May 24, 2010 ah Yangon khawpi sungih bazar himbik an timi Mingala bazar cu ‘gas’ bawm a puak pang ruangah nasazet in a kang. Meisa cu atlunbik (top) ih ‘si’ zuarnak dawr ihsin a ra suak ti a si. Si dawr cu no. 80/81 a si ih, atlunbik ihsin meisa […]\nEuropean Union in Kawlram ah milai thlah a duh\nEuropean Union in Kawlram ah milai thlah a duh Kan dung May 19-20 ih European Union hotu pawl thu relcat vekin June thla sungah European Union (EU) cun Kawlram ih tlawng dingin milai thlah an duh tiah Spain ram Madrid khawpi thuthangca Deutsche Presse Agnetur cun a ngan. EU aiawh ih thuphuangtu Jose Eugenio Salarich cun 2002 ihsin EU cun […]\nTuluk Ram Hotu Kawlram Ah Tlawng Ding\nTuluk ram hotu Kawlram ah tlawng ding Tuluk ram prime minister (vice president tluk) Wen Jiabao cu hmai thla June 02, 2010 ah Kawlram a tlawng ding ti a si. Wen Jiabao hi Tuluk ram aiawh ih leitlun hmunkip tlawng rero tu a si ih, tui’ tum ih a khual tlawnnak ding khal Mongolia, South Korea le Japan a feh […]\nKawlram Bete Man 40% In A Kai\nKawlram bete man 40% in a kai Kawlram suak bete hring (green gram) cu 2009 thawn tahthim in a let rori in a khung. Ram dang ih an kuatnak (export) ah 1000 kg (1 ton) ah 1,750,000 Kyats a si ih, 2009 ahcun 680,000 Kyats lawng a si. Cun, bete (black gram) khal 2009 kum ah 1,000 Kg ah 690,000 […]\nKawlram hril awk hlanah NLD Party hotu a thi NLD party hohatubik Soe Myinit (kum 87) cu kan dung May 20, 2010 (sunhnu nazi 1:20 hrawngah) ah South Okkalapa (Yangon) ih amai’ umnak inn ah lungphu cawl in a thi ti a si. NLD vice-chairman Tin Oo cun, “Takhin Soe Myint ih thihnak cu NLD hrangah vansiatnak pakhat a si […]\nKawlram Nunau Pawlin Ram Dang Mipa An Nei Thei Lo Ding\nKawlram acozah cun ram sung hmunkip ih thuneitu pawl cu ‘Kawlram nunau le ram dang mi neih awknak siang nawn lo dingin’ theihternak a pe vivo ti a si. Ahlan ahcun Kawlram dan khalin ‘Kawlram nunau/mipa zokhalin ram dangmi nupi/pasal ih a nei duh a si ahcun ni (21) hlan ah theihternak a tuah tengteng ding timi cu ‘milai fir […]\nby CT Media ·\tJune 2, 2010 ·\nRam Sung Technological University Tlawngkai Caan Thleng!\nRam sung a sat tuk ruangah division (3) ih Technological University tlawngkai caan cu tthawn ding ah “Science le technological department” pawlin tui hla thok ahkhan an fial. Ahleice ih a satnak hmun Mandalay, Sagaing le Magway Division Technological University pawlcu khua a daih lai hlanlo zinglam lawng ih kai ding ah an fial bet. Division pa (7) lakih pakhat […]\nby CT Media ·\tMay 19, 2010 ·\nCampbell in Suu Kyi le NLD hotu pawl Yangon ah a tong Kan dung May 10,2010 (tlawngkai nikhat ni) ah US Assistant Secretary for East Asia and Pacific Region Kurt Campbell cun Aung San Suu Kyi le NLD party hruaitu pawl cu Yangon khawpi ah a tong hai. Campbell hin NLD (National League for Democracy) party lawng si loin Democratic […]\nby CT Media ·\tMay 18, 2010 ·\nGeneral Than Shwe ih cangvaihnak a si pei maw?\nGeneral Than Shwe ih cangvaihnak a si pei maw? Kan dung zarh ih kan ngan zo bangin April 26, 2010 ah Kawlram uktu Bawi pawl cun an sinak an bansan ih, political party ah cangvaih an tumnak thuthang ruangah General Than Shwe ih cangvaihnak men a si thei pei mawi tiah mi tampi cun hlaral ihsin an thlir. April 26, […]\nby CT Media ·\tMay 12, 2010 ·


Singapore Ih Um Kawlram Nu S$12500 Cawh Kuan - Chinland Today Media\nOctober 13, 2014 3:36 pm·0 comments\nSingapore ramah um ringring theinak ngah zo (PR) a simi Accountant Kawlram nu pakhat cu a inn ih hnatuan a hnen-um kutko a thlak ruangah S$12500 cawh a kuan thu The Straits Times thuthang cun a tarlang.\nKum 34 mi Kawlram mi Ma May Thu San Kyaw Ngein timi nu cu 2012 kum October thla ihsin a hnenih hna ra tuan a hnen-um kum 25 mi cu an pathian hmai retmi pangpar beel, Nau hnawi dawng tivek pawl na kholh lo tiin puh tahratin to le ding vei 80 a tuahter tiin The Straits Times thuthang cun a ngan.\nCumi hlei ah Ma May Thu San Kyaw Ngein cun a hnen-um nu cu a kut thawn a lu ah a thawi ih a sam in a dir ti khalin thuthang ah tarlang a si.\nCCTV ih a langdan ah hnen-um nu parah ningzakza dinhmun tiang Ma May Thu San Kyaw Ngein cun thungai in a tuah ti cu a langfiang tuk. Hih thu thawn pehpar in Singapore thuthennak zung pakhat in cawh an kuanternak a si tiin The Straits Times Thuthang cun a ngan.


OBama: U.S. In Syria Dokalhnak Theithiam - Chinland Today Media\nOBama: U.S. In Syria Dokalhnak Theithiam\nDecember 13, 2012 12:28 am·0 comments\nPresident Barack Obama in Syria ih dodaltu ṭangtlang pawl an hnemhngeh zo thu kan dung Tlawngkai Nihnihni, 11.12.12, ah a puang.\nSyria dodaltu group ih palai pawl khal cu Washington ah ret a si ding. Cucu leitlun ram tinkim ih Syria ram buainak tlunah mah le ti theitawkten ṭan an lak rero tikcu ah Washington acozah ih Syria thawn pehpar in a thupi zetmi karbak pakhat sangih a kainak cu a si.\nObama in Syria dodaltu Council cu a tharten din a siih US ih bawmnak khal a ngah ding thu a sim. “Hitin kan hnemhngehnak cu atu thil sidan tlunih kan ṭuanvo pakhat vekah a cang ti cu a fiang zet,” ti’n Obama in ABC News ih interviewnak ah Tlawngkai Nihnihni ah a sim. Cun, “Cuticun anmah le mah khal zum-aw zetin an um thei ding. Ziangahtile annih hi party zate ih aiawhtu pawl an si. Annih pawl cun ramthuhla politiclam ah nunau canvo le mi malsawn canvo pawl cu an upat a si,” ti’n a simbet. Hiti ih US in thil thupi zet pawl a tuahmi hi Britain, France le America rualpi Arab ram pawl cu kan dung thla Qatar ah an meeting ih, cumi ṭheh hnuah an tuahmi a si.\nU.S. ih hnemhngeh zomi Syria dodaltu council in Syria buainak thawn pehpar in leitlunpi huap ih ruahrel khawmnak conference cu tukar sungah Moroco ramah tuah thei dingin an beisei. US Secretary of State Hillary Rodham Clinton ih Marrakech ah Tlawngkai Nithumni ah meeting a kai dingmi cu pumpi damlonak ruangah a thulhsal ih, cumi ruangah atu ih ta hi Deputy Secretary of State William Burns in meetingnak ah a hruaisal ding. US in hi Syria dodaltu group pawl cu ralṭhuam lam bawm ding cu zum a um lo. Ralṭhuam bawm le bawm lo ding thu ah eelawknak a um hrih.\nWashington ih duhdan ah cumi group cu committee fate din in caan tawite sung hmakhat ih thil thupi zet tuahpi dingin a duh. Asan cu Assad dawihlonak dingah cumi group in a bawmthei ding ruangah a si. Cui committee sungih mi hrekkhat pawl khal cu mi thupi zet pawl an si. Zunglam thusuak pawlin atu Syria thu thawn pehpar ih American ih naihdan hi kan dungkum Lybia thawn pehpar ih American ih naihdan thawn a bawngaw zikzik a si ti’n an sim. Atu tiang cu Syria in chemical hriamhrei a hmang maw hmang lo fiang a si hrih lo, cumi tla zingzoi dingah US in an aiawh pawl cu dodaltu pawlih controlmi hmunram pawlah a thlah ding.\nSyria buainak a ṭhok hnu hi thla 20 lenglo a si zo ih, President Assad dodalnak cu nikhat hnu nikhat in a ṭhang sinsin ih ramsung ukawknak khalah a tlaniam rero. Hihi ramsung doawknak a sangtuk ruangah a si. Dodaltu lamih reldan ahcun tuni tiang Syria ramsung buainak ruangah 2011 March ihsin thokin mi 40,000 cu an thi zo.\nClinton in Kawlram thu hla zohfel asi thu rel\nObama In Laksawng HLan


KNDF in timlamnak nei cia dingin Khuami pawl Ralrin an pe | Falam Online Media\nKNDF in timlamnak nei cia dingin Khuami pawl Ralrin an pe\nKarenni Nationalities Defense Force le SAC ralhraang karlak boruak sosang deuh nak hmun kiangkap ih khuami pawl cu ziangtik lai khalah Inn le Lo suahsan ṭul dinhmun an thleng thei ruangah ei le in ding siseh ṭulhai poimawh siivai tiang ralring cia dingin KNDF in thuthannak an nei.\nKNDF ih ṭuanvonei mipakhat cun “ziangtiklai khalah doawknak suak thei dinhmun kan thleng tikah mipi lam khalin timlamnak an nei cia ṭul thlang. Thuthang suak ngaihven in ralring cia dingin thuthannak kan nei duh a si. Abikin ei-in-ro pawl khawl cia seh la, cule Furpi a si tikah ruahkhamnak tipuan khal timlam cia seh la a ṭha ding. Sii le Vai khal lei cia seh la a sual lo ding. Kan boruak a sosang deuhdeuh, nasa zetih doawknak suak thei dinhmun ah kan um” tiah Irrawaddy hnen ah a sim.\nAtufang Kayah ram boruak a sosang zetih August 3, nikhat sung lawngah Bawlakhe le Hpruso myone sungah KA le KNDF kopaw in SAC ralhraang thawn voi 4 rori an kapaw. Doawknak ruangih khua suahsantu mipum ting luan an um zo.\nKNDF cu Kayah ramkulh myone dangdang ih mipi humhimtu PDF kawmkhawmmi ralkapbu an si ih hmuhtonnak tamzet neitu Karenni Army thawn kopaw in SAC ralhraang dorerotu an si.\nTuṭum ih tlangthannak an nei mi thu thawn pehpar in KNDF ih ṭuanvonei mipakhat cun “ei-in siivai pawl ralring cia dingin khuami pawl kan sim than nak san cu ralkian bawmawknak thawhmi le sumsaw a harsa tuk ruangah a si.”\n“Cuvek a si tikah kan nih lam in ral do phah, khat lam ah ralkian pawl bawm phah dingin kan tlin lo. Curuangah ralkian in hramlak ih an beu tikah remcang thei dingin simthannak kan nei mi a si” a ti.\nKayah ramkulh ih SAC ralhraang dorerotu PKPF (ကရင်နီ ပြည်သူ့ အင် အားစု) khalin doawknak a natsat cun SAC ralhraang pawl in meisa, internet, phone line le Lamziin tvp an phit ding zum a um ruangah nitin ṭul hai mi siseh, thuamhnaw, sinfen, pakan bungbel, paisa, siivai, Power bank, ni 5 deih fangfai le ei-in ro pawl timlam cia dingin mipi hnen ah ralrin peknak ca an kuat tiah theih a si.\n← UN Palai U Kyaw Moe Tun that an tum mi thuthup a puut darh\nMual in liam san zotu Chin Arsi Rev. Dr. Pa Sang ih Thuanthu Tawi →\nFalam telin rampi huap Election Commission ṭuanvonei mitamzet kaihkhih tuar


LEITLUN RALPI VOITHUM NAK - Hre Mang\nWELCOME TO MY PAGE > LEITLUN KHAAWMUAL CUAN IN > \nLEITLUN RALPI VOITHUM NAK\nLeitlun Ralpi Vawithumnak\nLeitlun thuanthu zoh tikah zohcio khalin leitlun ralpi vawikhatnak le vawihnih kha theihsal ringring asi vekin mi tampi thuruat thiam pawlin leitlun ralpi vawithumnak ziangtin ziangtikah a suak ding ti mi thu hi an ruat in an sim theu. Cun khatlamah Khristian sakhuanak lam thiamsangfilawr pawl khalin leitlun ralpi vawithumnak a suak tik ahcun Zesu a voihnihnak a ratsalnak can thawn a nang/tong aw ding ti ah mi tamsawn ruahnak tamsawn pawl cu khaikhawm theih asi lala. San thuanthu kan zoh asile Creek Empire, Roman Empire , British Empire-ni thla dah lo ramkulh an rak ti rero mi khal an cau in tawpnak ni an rak nei theu. Atufang leitlun, Thup-ral (Cold War) cem hnu ah, USA hi leitlun pumhuap a cakbik umsun dinhmun ah a ding ih mi hrekhat cun American Impire ti ah an ko, leitlun hmunkip ah America in thu-nun thei mi ram tampi a nei. Cu rualrual in America dodalnak leitlun ramtin ah a karhzai sinsin. A tutiangah leitlun fimthiamnak in a hmuhsuak mi hriamhrei tihnung bik, Nuclear hriamhrei khal leitlun rampi le ramlian kut sung lawngah si nawn loin North Korea ram farah le ram fate hmanin Nuclear bomb a puahsin (test) tikah leitlun ralpi vawithumnak a suah tik ahcun hmakhat te ah leitlun ram tampi cu, leitlun pumpi deuh thaw siatsuah thei khawp ralthuam hi milai kut ah a um zo asi ti cu zapi theih asi fawn. Tulaifang leitlun pumpi dinhmun le pehtlaih awknak parah hngat aw in, ziangtin ziangvek in leitlun ralpi vawithumnak a suak thei timi zoh thlang hnik uhsi.\nLeitlun rampi pawl pehtlaih awk dan:\nLeitlun ralpi vawihnihnak a cem hnu lamah German le Japan pawl cu ralsun ruangah leiba ticawk lo thawn an umih a tu tiang leitlun rampi pawl pehtlaih awknakah luban an si thei nawn lo. Japan pawl hi fimthiamnak le pursum leilawnnak lamah an thangso tuk ih leitlun ah a lubik lam dinhmun an thleng zo nan ralthuam lam ahcun leitlun ralthuam zuam awknak lamah an tel nawn lo. Leitlun ralpi vawihnih nakah USA in Japan khawlipi Hiroshima le Nagasaki cu Atomb bomb hmangin a siatuah sak ih leitlun ralpi vawihnihnak ah namen lo sunnak an tong ruangah Japan mipi pawl in an ram kumpi leitlun ralthuam zuam awknakah tel nawn lo ding dan an tuah ih a tutiang America in humhimnak (security) a laksak ringring lai. Cuvek thotho in German ram khal leitlun rampi cang dinhmun coban nawn loin ram fate pakhat dinhmunah a tutiang a cangta.\nRalpi vawihnihnak a cem hnu lamah Soviet Union le USA cu leitlun ah ralthuam tha, Nuclear bomb nei veve, rampi veve an si ih lamtang nei veve in tikcu ziangmawzat (1980s) tiang cu Democracy lam tang le communist lamtang tiah a Thupte-ral (cold war) nasa ten an do aw ih an eltai aw ringring. NATO ( USA lamtang) le Warsaw ( Russia lamtang) tiah thenhnih an then aw aw ih dodal aw ringring le pel aw ringring in kum ziangmawzat leitlun kawvel cu a rak liam. Asinan communist uk awknak lam, Soviet Union le a lamtang pawl cun pursum leilawnnak lam ah Democracy uknak (USA lamtang) duhtu pawl cu an zuam thei nawn lo tikah le Soviet Union pi cu a phel darh theh tikah Russia pawl cu dung an sip ih a Thup-ral (Cold war) cu a tawpta. Cutikah USA hin leitlun ramkip ah milai thunun thei mi nei in democracy uk awknak lam hawi in dungtlun tampi a nei. A Thup-ral do awk lai le Societ Union a that lai ih Russia kuthnuai ih um ramthen pawl khal a tu ahcun mahte uk aw aw in USA lamtang ah an cang sawn riangri ih an mipi in Democracy uk awknak an duhsawn tikah siseh ram hmasawn ter dingin sumpai an tul ruangah siseh USA in nasa ten a bawm hai ih lamtang ah a tuah.\nCuvek thotho in USA in leitlun hmun tinah milai lamtang a nei vivo. Asia ramah, Japan , Philippine, Taiwan , tvp., Middle East ramah Saudi Arabia , Turkey , Isreal , Kuwait , tvp., milai nei in ralkap le ralthuam thatha thawn a umcilh hai. Cutik ah mi tampi, USA duh lo tu pawl cun leitlun ram pehtlaih awknak ah USA in a thunun mi duh loin an dodal zet. Cumi lakah Muslim hratkhawkheng pawl hi a luar bik an si. Cui hleiah Rusia le China pawl khal hin USA cu langhngan in an do lo nan pursum leilawn thu ah siseh leitlun peh tlaih awknak thu ah siseh USA dodal tu pawl cu an rualpi tha an rak si. Thimnakah, USA duh lo zet t Iran, Cuba, Syria, Venezuela, North Korea, ti pawl cu Russia lole China ih rualpi tha an rak si riangri theu. Cutin leitlun a Thup-ral (Cold war) a cem hnu ah USA in leitlun hmun tinah lamtang tampi ram a nei vivo ih khatlamah Russia le China khal in lamtang rualpi ta ram tampi an nei veve.\nLeitlun ralthuam le pursum leilawnnak\nRalthuam lam kan zoh asile, a tlunah sim zo bangin, nuclear bomb nei tu ram pawl hi USA, Russia, Britain, French, China (United Nations ih Veto power nei, permanent member pawl), le India, Pakistan, le nuclear bomb a nei tiah ruat mi Israel pawl tla an si. Cun a tu nai te ah North Korea in nuclear bomb a puahsin (test) tikah Nuclear ralthuam cu leitlun rampi pawl kutsung lawngah sinawn loin ram fate khalin an nei tlang tiah sim theih asi zik te tlang. US le leitun ramdang pawl in North Korea cu nuclear bomb nei lo dingin nasa ten an zuam rero lai na’n ziang a bang ding ti cu sim theih asi hrih lo. Curuangah leitlun ralpi vawithumnak, rampi zate telin, kap awk a um asile leilungpi cu sawprawp seksek in bomb in a siatsuah thei ding khawp ralthuam thatha milai kutah a um zo tinak asi. Ralthuam hrangah sumpai hmanmi le ralthuam neih mi lam zoh asile USA cu leitlun ah ramdang pakhat hman tahthim ding um rual loin a cak lai thotho cu asi. Cui hleiah leitlun ramtin ah ralkap le hriam hrei a ret cia theh tikah kap awk ding sisehla a tu ih USA ralkap pawl umnak ciar ihsin leitlun pumpuluk an kap ban theh. Asia ramah, Japan, Philippine, Thailand, Taiwan, tvp, Middle East ramah, Turkey, Saudi Arabia, Israel ram, pawl ah siseh leitlun hmun dangdangah US in ralkap le ralthuam a ret tikah leitlun pumpuluk in a ral thuam thatha thawn a kap ban theh. USA in ralthuam le ralkap thatha a nei ko nan ramdang ihsin ral pawlin bomb an kap suakmi missile pawl kham thei dingin missile defense system hi a pitlin ngaingai thei hrih lonan missile tampi pawl cu anti-missile in a kap thei theh ih ziangmawcin cu a thla a muang hrih ko.\nLeitlun pursum leilaw le sumdawnnak hin leitlun ram pawl pehtlaih awknak ah lai tampi a rel. Leitlun pursum leilawnnak le sumdawnnak ah cuh awk bikmi pahnih cu market le bungrua hraw ( raw material) pawl an si. Market (anmai ramsung suak zuar nak dinghmun) hi thahrum hmang in cuh-awk sinawn loin democracy ram pawl ahcun ram mipi pawl duhdan vekin le duhthlan vekin an duh mimi lei theinak an neih ruangah ralpi vawithumnak suahpi ding khawpin cuh awknak a suah pi ding a zum um hrih lo. Cun khatlamah bungrua hraw cuh awknak in rampi pehtlaih awknak hi a tuah tha in a tuah sia nan bungrua cuh-awk ruang khalah leitlun ralpi pathumnak a suah phah ding hi a zum um hrih lo. Asinan bungrua lei le zawrh awknak ruangih rampi pehtlaih awknak pawl hin ralpi vawithum a suak asile lamtang a tuah phah ding a zum um. Thuthimnakah, Leitlun ramthangso pawl hrangah Zenan (Gasoline) hi hman lotheihlo in atul mi asi ih mah te tohdelh aw lo ram, USA, China, tivek pawl hin Zenan duhruangah ramdang an nawr le kap phah can khal a thleng leh thei. Middle East ram USA in a puaipi nak bik khal Zenan a um ruang thu hi a thupi bik pakhat asi ve. Cun, Iran ram hi China in Zenan a lei tambik nak pakhat asi ve tikah China le Iran ram pehtlaih awknak khal Zenan lei awknak ruangah asi. Cutikah Iran ram parah siatnak khawp tuah ding thu thleng pang sehla China in a Zenan duh mi a lei ngah lo ding hnakin hum thei tawk a hum tul can tla a thleng leh thei mi asi.\nRuahnak kalhki aw mi le mi sosang pawl (Ideological conflict and terrorism)\nA Thup-ral (Cold war) lai ahcun communist le democracy ram kaihhruai awk dan pahnih, ruahnak sual aw mi a rak si. A tu sanah communist le democracy ti si nawn loin USA in a tih sawn mi cu Biaknak lam sosang, Muslim hratkhawkheng pawl asi. Sept. 11, 2001 ah New York ih um World Trade Tower an siatsuah hnu lamah leitlun pumpuluk ih Muslim hratkhawkheng pawl lungput le thiltum cu leitlun pum theih asi zo ih Afghanistan le Iraq ram ral do awknak ihsin a karhzai sinsin mi American huatnak le demoracy, western nuntuzia huatnak pawl a karhzai sinsin tikah himi mi-sosang pawl cangvaihnak hin leitlun ralpi pathumnak a suahpi thei pei maw tiah mi tampi in an ruat. Ramhnuai maw hmun thup, kawm le ker ah a relh mi, Osama bin Laden le a ho pawl, Al Qaeda pawl lawng si loin Lebanon ramih Hezbollah , Palestine ramih Hamaz, pawl siseh hmundang ramdang ih Muslim hratkhawkheng pawl hi pehtlaih awknak an nei theh lawng si loin kumpi kai tu Muslim ram hotu pawl hin sumpai le hriamhrei thawn an bawm lo hmanah zumnak (ideologically) in tha an pek tikah pehzawmnak an neih mi pawl hin hmailamah siatnak tumpi an tleng thei ding tiah mi tampi in an ruat. Syria le Iran hin USA le Israel cu siatsuah tlak hrimrhim siin thu hla an puan zarh hlei ah Iran president pa cun 2005 ah siseh 2006 Oct 20, 2006 ah siseh a thusimnak ah Israel cu siatsuah rori dingin thu a tiam awk tikah Muslim sosang pawl hin hmailamah siatnak ziangmawzat cu an thlen ding tiah mi tampi in an ruat. Cui hlei ah Iran le North Korea pawl in nuclear ralthuam tuahdan pawl (technology) an thei tikah mi sosang (terrorist) pawl kutah an pek pang asile siatsuah thei le tihnung hriamhrei pawl kha misosang pawl kut a thleng sual asi ahcun ruah lopi’n leitlun rampi in siatnak nasa te tawn thei mi a nei ringring ah a cang. Ziangah tile ram a thangso sinsin tikah humhim awknak ralthuam a sak sinsin rualrual in siatsuahnak fate in siatnak nasatuk a thlen thei nak lamzin a um lala.\nMuslim sosang pawl ruahnak thuhramah a thum aw mi cu; 1) Western nuntuzia le democracy uk awknak ih mimal zalennak (tawka hur pawl tiang zalen zetin khawsungah um ternak, nupi palsa then awknak, neih aw loin nu le pe pawl awknak, tvp) hi Muslim biaknak sakhua kalh, le satan hman rua asi ti ah an hmuh ruangah an biaknak thuhram ah hngat aw in Western nuntu in a nungtu pawl, Muslim biaknak a thlun lo tu pawl thah le siatsuah cu vanram ah laksawng tumpi ngahnak asi; 2) Israel (Zionism) hi Islam sakhua nak le Arab miphun pawl ral an si ih Israel ih ram an nei lo, curuangah Israel siatsuah le an minung pawl thah cu sual asi loih vanramah laksawng tampi ngah nak sawn asi; 3) Jerusalem cu Muslim khawpi asi ih Muslim pathian in nikhatkhatah amah be tu pawl (Muslim) pawl kut ah a pek leh ding; 4) Muslim biaknak le Arab miphun pawl ral cu ziangvek hriamhrei hmang in siseh ziangvek cangvaihnak thawn khal in siseh siatsuah a thiangih an pathian duh mi asi; 4) Islam sakhuanak leitlunah a karhzai thei nak ding hrangah ziangvek hmanrua khal hman a thiang; 5) Arab ram hrimhrim ah USA ralkap pawl um ter hrimhrim lo ding. Arab ram ah USA ralkap, Muslim sakhua zum lo ti pawl an ummi hi an miphun le pathian mualpho ter tu a si. Curuangah hivek ruahnak le zumnak thuhram pawl hin Muslim mi tampi thinlung a ciahneh ih thihngam in bomb tawmpi mai taksa parah tawntem aw tahratin mi siatsuah kha pawi tinak an nei lo. Curuangah hi pawl kutsungah bomb tha lo, siatsuah thei tu bomb tha lolo a thleng pang asile tih a nung sinsin.\nCutin, Iran, Syria, le Arab ram pawl (Arab ram pathum Igypt, Jordan le UAE siar lo) cun Israel hi a tutiang a zalen mi ram pakhat ah an pawm hrih lo ih Isreal siatsuah tahratin Jeruslem cu Mulsim khawpi pakhat ah tuah dingin le a zelenmi Palestine ram din dingin thla an cam in an tim lam rero lai tikah Middle East ihsin a suakmi buainak hin leitlun ralpi vawithumnak tiang a thlen leh thei ding tiah ruahsanak an nei. Middle East ah Arab ram kulhluaihnih a um ih an ram pawl hi leitlun ralpi vawihnih hnu lamah Britian, French, le a hlan ah a rak uk tu pawlin ramri an rin sak mi pawl ansi. An ram a fate nan leitlun zenan suah tamnak bik asi. Middle East ram pawl ihsin a suak mi zenan tel loin a tufang leitlun in a tulmi zenan hi khui tawk ram ihsi hman in khawpkham ngah theih lo asi tikah Middle East ram pawl hi an thupit zualnak asi. Cutin asilai ah Israel cu USA in amai milai rori ah ruatin sumpai le hriamhrei thawn siseh leitlun politics ah siseh a humhim in a bawm ringring ruangah Middle East muslim ram sosang pawl cun USA cu Isreal thawn pumkhatin an hmu fawn. Cun khatlamah Iran in nuclear khawl tumpi thawn Uranium a tuah rero tikah leitlun ram tampi in Iran hin Nuclear bomb a tuah tum asi tiah an zum ih Iran in Nuclear bomb a nei asile Israel a siatsuah duh ding ti anzum fawn tikah Israel le leitlun ram tampi cun Iran cu Nuclear bomb nei lo dingin kham an tum rero lai fang asi.\nLeitlun pawlkom: United Nation Organization (UNO)\nUN hin leitlun ralpi vawithumnak suak lo dingin a kham thei ding maw ti ah thusutnak a um theu. A sannak tawi bik cu a kham thei lo ding, ti asi. Ziangruangah? UN hi mah te duhthlannak in pehzawm aw mi pawlkom pakhat asi ih UN in thuthluknak a neihmi parah lotheih loin thlun tul mi UN Security Council thu thluk mi le General Assembly ih thuthluknak tuah mi, zapi in lotheihlo in thlun tul lo mi tiah then asi. A tufang UNSC ih veto power nei, China, USA, Russia, Britain, le French pawl hi a kumkhua in lungrual thei ringring hai sehla leilungpi cu a dam sau deuh tla asi thei. Veto power nei pawl ram lakah Rusia le China hi pehtlaih awknak thuk sinsin an neih vivo tikah Russia le Chin hin USA duh mi hi tampi an kham thei vivo lai ding. Cun Russia le China hin Iran ram le USA dodal tu ram pawl an thunun thei vivo in in an rualpi that vivo in a lang fawn tikah Russia, China, Iran le ramdang fatete pawl tang khawm cun USA le a lamtang pawl dokalh thei dingin pawl an cak zet an si lai thei lala. Asinan leitlun ralpi vawithumnak ah rampi, Chin, Russia, le USA pawl do awknak ihsin thawk loin ram fate, Iran, Israel, N Korea pawl ihsin a thawk lole, Terrorist pawl ih tuahnak ihsin a pehkang aw vivo mi leitlun buainak asi ding ti ah mi tampi in an zum. Cutikah UN in a tuah thei mi cu daiten thu rel khawm le rem awknak ding asi tikah a dai zawngin rem awknak in rem theih lo mi Terrorist pawl ihsin buainak a suak mi siseh ram luhlun, Iran le North Korea tvp. ihsin a suakmi buai in siseh leitlun rampi pawl a pehkang vivo asile Leitlun ralpi vawithumnak cu duh lo cingin leitlun milai pawl in an tawn thei mi asi.\nA tawpnakah, leitlun ralpi vawithumnak suahnak dingah leitlun politics cangvai rero mi tiah ruat mi pawl cu:\n1) Leitlun sakhua bianak lam thuthram ah hngat awin misosang pawl (Islamic terrorists pawl)\n2) Leitlun thuneihnak le ram porhnawk lam tlanzuam awknak ruangah leitlun ralthuam zuam awknak, nuclear bomb thu ruangah a suak thei mi buainak, le\n3) Pursum leisawnnak le dumdawnnak ah market le bungrua hraw cuh awknak ihsin a suak thei mi buainak pawl hi a si hrih.\nLeitlun ralpi vawithum nakah cu ralpi vawikhatnak le vawihnih nak vek si loin, leitlun rampi, cakbik ram pawl China, India, USA, Russia, Britain, French, tvp. ihsin a thawk hmaisa mi ralpi si loin sakhua kulmuk, misosang (terrorist ) pawl asilole ram luhlul, Iran le Korea nuclear thu ihsin a suak thei mi buainak, asilole, Israel le Middle East Muslim pawl buainak ihsin a thawkmi asi thei tiah mithiamsang filawr pawl cun an zum in thuanthu an thlirthla rero. Ziangtikah ziangtin leitlun ralpi vawithumnak a suak ding timi cu thuthup asi lai ih zohman theihfiang asi hrih lo, Pathian lawngin fiangzetin a thei.\nwith respect in the Church or do they counsel corruption and deadly destructive activities among the Chin people? Do they envision future prospect for the well being of the Chin people? A lot more questions to poll.\nIn the religious text (the Bible), pastors/religious leaders were leaders of the society that involve guarding the morality of


Khawsung lak operation nei dingin NUG Northern Regional Command Headquarters-in Commando special force a din – My News\nKhawsung lak operation nei dingin NUG Northern Regional Command Headquarters-in Commando special force a din\nadmin June 18, 2022 Leave a Comment on Khawsung lak operation nei dingin NUG Northern Regional Command Headquarters-in Commando special force a din\nMilitary council pawl a hrampi in phawi suak thluh dingin le khaw sung lak operation nei dingin Commando Special Force din a si thu National Unity Government (NUG) Defense Ministry, Northern Regional Command Headquarters cun thusuah a tuah a si.\nNUG People Defense Froce NUG Northern Regional Command Headquarters, brigade 7, battlion 703-a Second Commander Colonel Than Zin Aung cun, “Khua ur ih, thil ruk leh mipi um men thattu military council a a hrampi cawpin phawi suak dingin, kanni battalion cun Commando special force kan din ih. Hi battalion hin military council ralkap camp, khaw sung lak leh special operation hna an tuan ding a si,” tiin a sim.\nTuhnu reiloteah battalion lamin Ministry of Information fehtlangin an thil ruahman dante tarlan a si ding ih. Thuneihnak laktu ralkap pawlin mipi pawl tharum hmangih pal bet leh thah hna a tuan ring ring ah mipi lamin mai nunkhaw suak nak ding ih kilhim thei nak (rights) hmangin mipi defensive war cu beih rero lai a si ih. May ni 7 ih sin June ni 6 thleng, thla khat sungin military council lamah mi 2000 tha an thi a si tiin NUG cun thusuah a tuah.\nCumi thusuah ih a tarlan mi cu nikum 2021 June ni 1 ih sin tu kum May ni 17 tiang record lak khawm mi ih sin puan zar a si ih; a si nan Myanmar ram pumah dokahnak ih ralkap thi leh hliam pawl thuhla fiangfai cu military council lamin puanzarna a nei ve lo thung a si.\nMyanmar ram pumah mipi pawlin ralkap thuneihnak leh lal hrawtnak cu Myanmar leilung ih sin tihtawp ih, Federal democracy tun din theih nak ralmuang takih kawngzawhnak pawl cu state leh region dang dangah fehpi a si.\nNUG cozah din a si ih sin kum 1 sungin mipi kilhimtu pawl (PDF) battalion 257 din a si zo ih, township based mipi kilhimtu pawl (VDF) pawl khal township 25-ah mumal takin din theih a si thu theih a si ih.\nCutih rualin PDF pawl thawn pehpar nak Local PDF te, Urban Guerilla pawl 500 luan cu umzia nei takin do awknak hmachhawn ho thei dingin timtua fel a si zo le cu ai ih tha sawn Chain of Command nei vivo ih, kan ral pawl nuai chimit ih, kan hneh thluh thei dingin ralring ten rak um a pawi thu NUG cun a thusuahah a tarlang bawk a si\nLenglei Zohnak Lawng In Mi Zumh Hlah Mi Soisel Hlah →\n← Kum 2021-22 kum ih phunhra a sung mi leh kai ngah lo paw hrangah SAC ralhrang nih 2023 ah samibuai an phi sal ding a tian phi


Gaza Ah Israel Ralkap Lut - Chinland Today Media\nGaza Ah Israel Ralkap Lut\nJanuary 5, 2009 6:36 pm·0 comments\n: January 5th, 2008\n: By Pu Sum\nIsrael ralkap pawlcun an simcia vekin Gaza khawpi cu an va luhcilh zo ih. Gaza city cu a laifang ihsi lut tlangin. Karni Crossing ihsin Merditerranian Sea, thleng an khamcat.\nHimi ruangah khawpi sung palkai awk theihlo’n a pit. Vanzam ih bomb thlak lawng duhtawk loin Israel ralkap pawlcun Tank 40 rual thawn lutin Gaza thlanglamih, Khan Younis an kapih cui hlei ah mizan sunah Gaza hi vanzam in Bomb vawi 30 an thlakbet.\nTu lai fangah Gaza cu meisa eng neilo in a thim thluh ih ei leh in tirawl neilo in khawsik zet lakah an umbet.\nHimi laiah Israel thilti dan duhlo ruangah, Istanbul, Rabat, leh Beirut ah mipi tamzetin lamzin an zawh. US cun tuihlan vek thotho in himi buainak suaktertu cu Hamas pawl ansi tiah a simbet.\nTu ah hin leitlun ram dangdang hruaitu pawlcun Israel leh Hamas pawlcu Ceasefire tuahdingin an nawr rero laiih. French President Nikolas Sarkozy cun Gaza ih nitin ttulmi lakluh nakdingah nazi 48 sungtal Ceasefire tuah remti dingin Israel leh Arab hruaitu pawl a dawr rero lai.\nFranch President Nikolas Sarkozy cun Egypt khawpi Cairo, Israel khawpi Jerusalem, West Bank ih Ramallah leh Syria khawpi Damascus pawl pal vivo in an hruaitu pawl a kawm vivo ding.\nEuropean Union hruaitu leh Russia hruaitu pawlkhal’n rualrem nak tuahtum in Middle East ah an um lai rero. Palistinian hruaitu pawlcun zarh khat sung Israel in Gaza a kah nakah minung 509 an thi ih midang 2,500 lenglo in hriamhma an pu ih mithi pawl sungah minung 70 cu tui zarhte ni ihsi Israel in Gaza a siim hnuih thi an si tiah an sim.\nMithi leh hriamhma tuar pawl lakah a tamsawncu civil mi an si tiah an sim. Asinan Israel ralkap pawlin Journalist pawl Gaza ih luh an kham ruangah hithu hi a dik taktak maw tihi fiangtei theih asilo.\nHamas pawlcun mithi 509 sungah an ralkap pawlcu 10 lawng an si tiah an sim. Israel cun an ralkap 1 telin mi 4 an thiih midang 34 in hriamhma an tuar tiah an sim.\nSri Lanka cozah ralkap pawlcun kandung zarhte sunih LTTE khawpi Kilinochchi an laksak zo ih. Himi hnuah ralkap dang kuatbetin LTTE pawlcu nawr vivo an tumih an do awk rero laithu hi- Himi ca ngan lai tiangah cun ziangvek dinhmun ciah an thleng ti theih fiang asi hrihlo ih theih man cinmi ah Sri Lanka cozah ralkap pawlin LTTE Tapung pawl kutsung ihsin Elephant Pass cu anla ngahzo ticu theih fiangman asi.\nLTTE pawlcun Cozah ralkap 53 an kahthat ih midang 80 lenglo hriamhma an pu tithu an puang. Asinan LTTE khawpi pakhat Mulaitiva, laktum ih hmainawr rero laitu Sri Lanka ralkap pawlih thupuangtu Mai General Jagath Dias cun LTTE pawlih thu simmi cu thudik lo asi ati. Sri Lanka ralkap pawlcun cakzet’n hmai an nawr vivo laih LTTE pawlcu an tlase vivo lai tiah asimbet. Asinan LTTE pawlcun Mulaitiva, hmunpi cu LTTE kutsungah a umlai tiah an simve.\nUS Vice President Pakistan Tlawng Ding\nUS Vice President thar Joseph Biden cun tuikar sungah Pakistan fehih India thawi an dodar awknak ti daih a tum. Nikum November thlaih misual pawlin Mumbai an sim ruangih thubuai nei hngir hngo aw ringring India leh Pakistan ram pahnih karlakih ban phartum ramdangdang hruaitu pawl lakah Biden hi dinhmun pawimawh zet asi tiah Media pawlcun an sim. Pakistan ih ni hnih a cam sungah Biden, hin President Asif Ali Zardari leh Prime Minister Yousuf Raza Gilani a kawm dingih Pakistan in misual a do nakding hrangih US in Dollar 115 Million a bawm dingthu khal a relpi cih ding.


Hlan San Leitlun ih Mangbangza Pasarih - Chinland Today Media\nOctober 14, 2015 7:52 am·0 comments\nHlan san leitlun ih mangbangza pasarih hi Greek ttong hmannak khawvel ah Jesuh khrih piansuah hlan kum zabi malte ihsin a rung suak mi cazin a si. Himi mangbangza pasarih cazin hi thiamzunglam themthiamnak (arsistry) simaw, a dinsuahnak hrangih engineering lam thiamnak langsarnak simaw, an tung le phei kauhnak simaw ihsin an hril suah mi an si.\nMangbangza pasarih cazin rak tuahtu hi mi tampi an um nan Sidon mi Antipater (Antipater of Sidon) le Byzantim mi Philo (Philo of Byzantium) ih tuah mi cazin hi an langsar deuh. Herodotus (484 BC–ca. 425 BC) le Cyrene mi Callimachus (ca. 305-240 BC) khal in an rak tuah ve. A langsar bik mi le hmaisabik mi “Antipater ih cazin” hi 140 BC hrawng ih rak tuah mi a si ih, Alexandria ih Tleu-inn tel lo in a dang paruk a rak telh.\nHlan san leitlun ih mangbangza pasarih cu:\n1. #Giza Mualpawng ih um Khufu Siangpahrang ih Pyramid Ropi (The Great Pyramid of Khufu at Giza)\n2551- 2470 BC hrawngih rak dinsuah mi a si. Milaihrin ih sakserlam hlawhtlinnak ropibik pakhat (one of humankind’s greatest architectural achievements) a si ih, kum 4000 sung lenglo cu leitlun ih building sangbik dinhmun luahtu a si.\n2. #Hmuandum Thlai-aw (The Hanging Gardens)\n810-560 BC hrawngih rak um a si an zum. Iraq ram saklam ih um, mawi ding ih cei mi cangdawl thuah aw so vivo hmuandum kau zet a si. Hlanthilveitupawl (archaeologists) in Babylon khawlipi siat lakah thuanthu sungih a um mi Hmuandum Thlai-aw ih sulhnu hmuh ngah tum in kum sawmbi tampi an zuam rero zo nan, zianghman an hmu hrih lo ti theih a si lai. Iraq ram, Babylon ramkulh ih Baylon ah simaw, Nineveh ramkulh ih Nineveh ah simaw, a um ding tiah an zum.\n3. #Olympia Tlang ih Zeus Khuavang Pathian ih Lem (The Statue of Zeus at Olympia)\n430 BC hrawngih rak dinsuah mi a si. Sui le saiho thawi’ tuah mi milem a si ih pii 40 a sang. Greek ram sung ih sunlawih hlawhbik thiamzunglam themthiamnak kutsuak a si. Himi milem hi Olympic Lehpannak hmaisalam ahkhan thlavang rak hauhtu milem tumpi a si. AD zabi 5 le paruk lai ah an phelhdarh ih Constantinople khawpi ah an bun sal. Asinan lehhnu ah mei a kang.\n4. #Efesa Khawpi ih Artemis Khuavang Pathiannu ih Biakttheng (The Temple of Artemis at Ephesus)\nZabi pali BC hrawngih rak dinsuah mi Greek biakttheng a si ih, a tung le phei tumlam le khersuah mi milem ropi zetzet ruangah a hmin a thang. Zabi pali BC ah ka hmin hi thi thei nawn hlah seh ti’n Herostratus timi mi aa in a ur siat. Tui san Turkey ram ih um a si.\n5. #Halicarnassus ih Thlanmual Ropi (The Mausoleum at Halicarnassus)\n352 BC hrawngih rak dinsuah mi a si. Anatolian siangpahrang Mausolus in amah hngilhlonak hrangih a tuah mi thlan a si ih, a nupi in a run sak ttheh. A nupi hi a farnu khal a si.\n6. #Rhodes Tikulh ih Helios ih Lem (The Colossus of Helios at Rhodes)\n290 BC hrawngih rak dinsuah mi dar milem tumpi a si ih Liberty Milem (Statue of Liberty) thawn an tiat aw. Rhodes tikulh ah raldonaklam hlawhtlinnak cinken sunlawihnak hrangih an dinsuah mi a si. Linghnin ruangah a cim ih, a cimsiat mi khal cu kum 900 sung zikte khualtlawng pawl hiptu thupi pakhat a si lai.\n7. #Alexandria ih Pharos Tleu-inn (The Pharos of Alexandria)\n280 BC hrawngih saksuah mi tleu-inn (lighthouse) a si ih hlan san leitlun ih tleu-inn tum le hminthang bik a si. Egypt ram uktu Greek siangpahrang pakhat hrangih dinsuah mi a si ih, sakserlam santhuanthu ah sang ding hrimhrim ih saksuah hlawhtlin hmaisatbik mi building a si.\nSakserlam mangbangza cazin tuah idea hi Alexander Ropi in zabi pali BC ih (anmai’ an rak theih mi) leitlun hmun tamsawn a neh ihsin an run neih mi a si. Ziangahtile Alexander Ropi in ram tampi a neh tikah Greek miphun khualtlawng pawl cu anmah hnakih nunphung hlun sawn neitu Egypt miphun, Persian miphnun le Babylon miphun pawl ih hnenah an thleng. Greek pawl cun himi thil pawl hi “Mangbangzapawl” (Greek ‘thaumata’) ti si lo in ‘thlirmualpawl’ asilole “zoh ding thilpawl’ (theamata) tiah an tarlang sawn.\n#Mangbangza Pasarih pawl ih Hualvan\nHlan san ih sakserlam hlawhtlinnak sunglawibik pasarih lakih paruk cu can, khuarel (nature) le minung kut tuar in an siatral thluh timi hi thu dik theih nuam lo zet pakhat cu a si ve.\nColossus Milem cu a dinsuahnak kum 65 lawng a rei lai, 226 BC kum ih linghnin ruangah a cim ih, kum thawng khat sung deuhthaw a rei hnu ah suan tit (melted) ding in laak 900 thawn an phurh. Halicarnassus ih Thlanmual Ropi khal linghnin ruangah a siat ih, zabi 16 lai ah Khristian crusader pawl (Muslim dotu Khrihfa ralkap pawl) in ralbuk saknak ding ah an lak darh. Mangbangza pasarih lakih mawibik a si mi Artemis ih Biakttheng khal lungto mallai lawng an tang. Olympia Tlang ih Zeus ih Milem cu minung kut tuar in a siat. Hmuandum Thlai-aw cu khuitawk ciah ah a um ti an elbuai aw rero lai. Alexandria ih Pharos Tleu-inn khal 1303 kum ih Crete tikulh linghnin ruangah a siat.\nA dinsuahnak thilri tum liailiai pawl ruangah thuh hloh le siatsuah a theih lo mi Pyramid lawng kum zabi tampi a run paltlangh thei. Laili san (medieval) ah Muslim pawl in pyramid lenglam phar ih lungvar ngil mawi pawl cu Cairo khawlipi ih lilawn le inn saknak hrangah an rak la hnuaihni ko nan, pyramid pawl hi hngetkhoh thawkhat zet in an ding ringring lai. Asinan hlan san Faraw siangpahrang pawl ih ropitnak langtertu pyramid pawl khal hi an nungdam ringring ding ti a theih lo. Zabi 19 ih siangpahrang sualral Mohammed Ali in a rak siatsuah dengmang. Mohammed Ali cu cetzung dinsuahnak le a ram sanmanternak (modernization) hrangah Egypt ram ih biakttheng ropibik pawl ih lungto a rak hmangtu a si. Pyramid Ropi ih lungto pawl khal la ding in khua a rak khang dah. Sumpai hlawknak ding tam sehla cun a rak tthiatdarh taktak men thei.\nMangbangza Pasarih An Hrilsuah Dan Kalhmang\nHlan san mangbangza pasarih cazin rak tuahtu hmaisabik hi Greek cangantu pawl an si ruangah mangbangza pasarih lak khal ah Greek miphun ih dinsuah mi panga an tel. Pyramid Ropi le Babylon ih Hmuandum Thlai-aw pahnih lawng hi Greek miphun ih dinsuah lo mi an si.\nLehhnu ih cangantu tthenkhat cun cazin dang deuh tla an run tuah. Tthimnak ah Alexandria ih Pharoah Tleu-inn aiawh ah Babylon Hruangkulhpawl (Walls of Babylon) an ret. Babylon Hruangkulhpawl peng 40 hrawng ih sau, pii 82 sang an si ih a tlunlam zim ah rang pali ih dirh mi rangleng pahnih an kian aw thei tiah hlan san cangantu pawl in an rak ngan. Roman bezaipu Martial cun mangbangza pasarih cazin ah Colosseum a telh ih, Khristian bishop Gregory of Tours cun Jerusalem ih Solomon Biakttheng a telh ve. Himi cangantu pawl hin an theih mi simaw, hmuh mi simaw, lawng an cazin ah an rak telh thei ruangah mangbangza pasarih hi leitlun pumpuluk ih thil ropibik an si thluh lo ti theih a si. An umnak ihsin peng thawng khat hrawng a hla mi China ih Hruangdawl Ropi tla hi ra hmu hai sehla cun an cazin cu a danglam deuh tengteng ding.\nEgypt Hloh-zin-kual (The Egyptian Labyrinth = Kawl ih win-ka-ba an timi) khal hlan san leitlun ih sakserlam hlawhtlinnak hmuahhmuah hleih thluh theitu a si ding tiah a ruattu an um fawn.


Levi Sap Nei Thang hmaiton thusuhnak - Chinland Today Media\nNovember 29, 2008 3:46 am·0 comments\nQ. Nargis tuarnak Delta area ih na bomnak pawl in sim thei pei maw?\nSapte: Aw, sim thei ee. A thok lam cu an ei ding, in ding pawl kan pe bik. Buhfai, kha-suan, kalape tivek rawl a ro vial kan pe thei ih thla hnih hrawng a rei cun hang hnah, hang rah kan ngai tuk an tiih kawpi hlum, aa-lu, kawl haang tivek Yangon in kan hun phurh. Cumi tikcu hrawngah beel, u-kaang, thuam hnaw, pa-kaan, haai tiang kan pe thluh. Kan zohmi khua pawl ah kan pek, Delta ih um an zate cun an tamtuk ih kan pe cawk lo ih.\nQ. Cuih khua pawl cu ziangti’n nan hril?\nSapte: Kan rak hril dah lo. Pathian remruat kan ti pei cu. Amah te’n a rak contact aw ngah thluh. Anmah in in ra hawl maw, rinlopi in khawsung lamzin ah kan tong maw, hnamdang biak inn ihsin khal in ra ko tivek, khativek in a rak remcaan daan kha Pathian remruat ka ti duhnak cu a si.\nQ. Aw, inn nan sakmi pawl kha teh…?\nInn kan sak sakmi hi inn 1000 leeng a si zo. Sumpai in inn sak man lawnglawng ah ting 7000 leeng a si zo…, adang kan bommi tel loin inn sak man lawng ah ting 7000 a luan zo.\nSapte: Inn nan sak daan tla theih kan duh hrih.\nSapte: aw, concrete foundation a si. Phar le zial kha thing a si, cule raangva khuh thawn a si. Cozah in design a nei ciami si.\nQ. Na hna`uannak le na rank khal theih kan duh ee.\nSapte: S ih ka hna`uannak maw, hinah ih ka hna`uannak sawn?\nSapte: Aww, a bangrep lo ti…sile a zate’n kan ti pei cu….\nSapte: si, a bangrep lo. U.S ih ka `uanmi cu thudang, hinah ih ka `uanmi cu thudang. U.S ahcu Bible tlawng ah tla ca ka zirh, ka pasal hna`uan cu adang. Mi in in sut le cu cazirhtu ka ti lemlo. House wife, inntek nu, ka ti hai men. Na inntek nu rank cu a phun a dang ual ti’n mi in in ti `heu.\nSapte: U.S ah cazirhtu na si na’n hinah ih harsat pawl hrang ah foundation vekin na tuan sak tinak maw….\nKhami kan foundation cu hih Nargis harsat pawl hrang ah tuahmi a si lo. Nargis hlanpi ah ka fanu ih hmin in foundation kan rak tuah zo. Amai’ ro comi amai’ sumpai in si… Cucu Karen le Laimi kan bawm ding timi thinlung a um cia. Siizung kan sak sak ding, sii thilri kan lei sak ding timi tla kan tawlrel zo. Karen upa pawl thawn khui ah siizung sak ding timi tla kan rel zo. Laitlaang khal ah vankau siizung hi a thar in kan sak ding kan ti na’n ruahnak in petu saya pakhat in a thar sak saal cu a `ul lo ding, thilri asile a `hasawn in ti ih thilri in kan thok tum hmaisa. Cumi kan tawlrel rero lai ah Nargis a ra.\nQ. Cutik ah Emmanuel foundation hna`uannak cu Delta area lam a hoi ah a cang si pei cu ti….\nSapte: Aw, Delta lam ih kan va fehnak khal ah Karen pawl thotho an va si tik ah kan hna`uan hmuitinmi sung ah a tel thotho.\nQ. Falam siizung bawm ding thu teh ziang dinhmun ah a um?\nSapte: Si, inn sak sak hnak in thilri sawn an ti ih thilri sawn bawm thei ding dinhmun in cu a um. Cun ka thilri lei tummi kha kan cah sak zo ih, a ra thleng cing ding. A hmaisa bik ah Ting 250 man kan cah. A `ul daan daan in kan tuah vivo lai ding.\nQ. Acozah bawi upa won-kyi pawl thawn `uan tlaang nan si si khawh, kan cozah bawi upa pawl in Laimi pawl par ah ziangti’n in hmu….kan ram le miphun `hansonak ding ah ziang sunmang pawl in neih sak ti’n na ruat?\nSapte: Aw, ram leeng ih an thu ka theih mi le anmah thawn hma-ton ih thu kan rel tlaangmi khi a danglam nasa. Ramleng ahcun Laimi in hmuhsuam tuk, in nautak tuk, in ti rethei tu ti’n ka rak thei `heu. Keimah len Lai tlang ah ka um ngaingai dah lo ruangah ka rak lung hluahhlo vivo ko.\nAnmah ka vun tong tik ih, thu kan vun rel tik ah “Laimi in ziangtik hman ah in siatsuah dah lo, Khristian le an si fawn, raal in do dah fawn lo” in ti ih Laimi cu an fakzet. “An ram `hanso ter kan duhzet na’n a `hangso thei fawn lo. Khami in kan hnak in doh bik,” “Ramleng ih um na unau Laimi pawl va sim hram aw,” ti rori’n an ti.\nQ. Duhsaknak thinlung an nei ti’n na hmu kan ti pei cu….\nSapte: Si, duhsaknak an nei zet ko. Vei khat tla cu Laimi ka si fawn ih ka hna`uan hi Lai tlaang ih thok ding cu a mawi lo ding ee, mi nih Laimi a si ruangah Lai tlaang in a thok in ti ding ka ti. Cutik ah cozah bawi upa pawl in, “cuti’n a si lo, na thok ti si loin cozah in thok ding ah a lo diil ti’n ruat aw” in ti. Cunah cozah upa pawl thawn thu kan vun rel khal len an thinlung ah Lai tlaang a hartuk timi a um. o,HZmw khal a um lo lawlaw, Kachin le Shan ah tla cun a um ih an har lemlo. Curuangah Kawl ram ih harsabik cu Lai tlaang a si an ti. A pa hnihnak a dottu cu Ka yah a si an ti.\nQ. Lai tlaang hrang ih Cozah plan ah teh kan hmailam `hansonak ding ziang thu pawl a um ti’n na hmu?\nSapte: Chin state development chaiman a simi, ministry of religious ih deputy minister in, “Lai tlaang ah hivek `hansonak program kan tuah duh ih kan tuah thei hrih lo, nangmah in in tuah sak hram aw” ti’n project propasal in pekmi a um. Cucu cozah lam ih tuah duhmi a si, cule kanmai’ lam in tuah duhmi khal duh duh in kan tuah thei ko.\nQ. Cuih program pawl a hlawhtling theinak ding ah mipi lam in ziang pawl kan tuah cia sung ding ah a `ha ti’n na hmu?\nSapte: Tel khawm hluahhlo a thupibik ti’n ka ruat. Khimi cu anmai’ group ih tuahmi, himi cu khatei’ phuaih ih tuahmi tivek um loin kan `uan khawm hluah hlo ding a `ha. Atu tuah ding ih kan tummi khal kan hrang ah a um lo. Lairam hrang le Laimi hrang ah a siih in ra tel khawm hluah hlo kha a thupibik ti’n ka ruat. An ra telkhawm ding ti khal in ka zum. Ziangahtile rampi khal in hiti’n kan tuah hram pei tiih tuahmi planning an nei ih keimah hman in ka diil ciamco si cuang loin anmah lam in hiti’n ti ding, ti a sisawn tik ah Lai tlaang ka duh sak cia mi thawn a kaihciah si ko. Mah lam in harsatuk ih approch va tuah ciamco a `ul nawn lo. Anmah in lamzin kha an ong thluh. Cucu Pathian ih lamzin onmi rori a si ti’n ka hmu. Cun, Pathian hna`uan kan si ti khal an thei.\nQ. Aww, cucu Pathian hna`uan nan si, Khristian nan si ruangah ti’n phitnak a um lo si pei cu ti….\nSapte: Si, a um lo lawlaw..cun, khavek thu khal ka vun relpi len in relpi ve `heu. Tah`himnak ah, Lai tlaang ah thinglamtah an hlon ih pura an sak tum asile ziangah khavek mi thinglamtah um cia cu pura nan sak tum ti’n kei cun ka sut hluah hlo men `heu. General pakhat tla cun, ziang na `ong ding ti hngak in ka khur in ti ve. Tunai ih pura sak tivek thu ahcun &yfrd &yfz sut loin zianghman kan tuah lo in ti. Cutikah a thu um daan ahcun kanmah Khristian lam ih kan tlaksam sawn a rak si riangri `heu. Kan raal a `ha lo. Kan Pathian `ih loin milai kan `ih sawn ti’n ka hmu.\nQ. Atu ram sung ih a ummi kan mi, kan sa pawl kan `hansonak ding ih kan ke kar hmaisabik hi ziang a si ding ti’n na ruat?\nSapte: Kei cun Pathian hnen ih kiir kha thupi ka tibik. Ziangahtile ziangtluk cak in ram kan `hangso ter ding kan ti khalle mipi in Pathian hmai ih felnak kan hmu lo le a ngah lo. Thuhmaan vun rel asile, ka miphun pi Laimi pawl khal kan lung a awi lo men ding na’n, kan theih `ul ti’n ka ruat. Laimi cu Khristian kan si ko na’n refugee feh pawl khal in an thuanthu an thei aw ko. An nganmi an thuanthu sung ah, Pathian.. Pathian ti’n an ngan ko, “Khristian kan si ruangah, khami ruang ah….cumi ruangah” an ti. An thuanthu an thei aw ko. Atu paam a thlen tik ah Lai tlaang in a thok, Khristian ram in a thok. Hihi Bible ah a ngan sisi. Pathian a lungawi lo a si ahcun, khavek paam a thleng thei ti kha maw…Cunah, Pathian hmai ah, Pathian, kan sual a si. Kan sual in ngaithiam aw, kan ram in dam ter aw, kan ram `hangso ter saal aw ti’n Pathian hnen ih kan kir saal a `ul. Kan biaknak lam ih hotu pawl khal dik tak ih nun a `ul, ram leeng ih story an phuahmi pawl khal keimah rori hman in ka hmu, ka thei.\nQ. Kan miphun in fimzirnak lam ah kan feh daan par ih na opinion khal theih kan duh…\nSapte: Laimi mi tamsawn, ka hmuhnak ah maw,ca kha a thiam ding ai in a degree ngah ding in a zirtu an tam ti’n ka hmu. A degree a tam cu a `ha ko, a mawi ko na’n a degree in fimnak a pe cuang lo. Degree ngah tam len mi nih an upat ding ah an ruat si ding. Degree pakhat ngah vete’n hna`uan experience nei ding in hna`uan hmaisa loin Master le Doctor degree peh vivo an tum ti’n ka hmu. Ka ruahnak ahcun ca lam ah Fimnak a thupi vekin Experience khal a thupi ve. Mi in zosi na hna `uantu ding ah na duh tiih in sut tik len experiences neitu ka ti, a degree a saanglam in ka feh lo ding ka ti hai. Degree saangpi ngah ih experience neilo ai in, degree pakhat ngah ih experience neitu ka duhsawn.\nQ. Mitu ih kan thu laak saal sehla, Lai tlaang `hansonak hrangih in sim sung thei dingmi na program pawl theih kan duh zet….\nSapte: Aw, won-kyi pakhat in cun, cet zung um ding hmuahhmuah Lai tlaang ah umter kan duh in ti. Ziangahtile Lai tlaang in sumlut ngah theinak dang lamzin a um lo. Computer cet zung, Mirang leilung cet zung, cet zung um thei hmuah hmuah kha Lai tlaang ah phuan thei kan duh an ti.\nQ. Cuti’n asile cuih cet zung pawl cu ziangtik tikcu hrawng ah kan ruahsan thei pei?\nSapte: A hrekkhat cet zung cu lo theih lo in meisa (electric) a `ul. Meisa tuah ding in le a malbik ah kum 1 in kum 2 a rei `ul. Tukhal cet zung saknak lam ih expert engineer pawl thawn kan zoh tlaang rero. Cuih meisa thu tawlrel a si hnu cun a `ha cing ko ding. Adang pakhat cu Lai tlaang hi tourist site siter an duh. Kei cu culam cu a ruat hman ka ruat baan lo, pursum leilawn (business) lam a siih. Asinan tourist site siter an duhlam cu in ruah. Cun, cet zung hrang ih thilri `ulmi pawl hi Lai tlaang lamzin ih phurso ding a hartuk. Cucu Lai tlaang `hansonak dodaltu bik a si.\nQ. Na innsangpa ih hna`uan tla theih kan duh hrih.\nSapte: A hna`uan hi Executive Director of IHOP-KC a si. Thlacamnak lam, worship le hlasak pawl a tel thluhmi a si. Hna`uantu milai 1000 hrawng kan um. God tv channel in zaan laifang ihsin zinglam pa riat tiang kan prayer room, worship, kan biakinn kan ti pei cu…, kha kha an piah. Nikhat nazi 24 sungih nazi 10 sung kha kanmai’ hna`uannak an piah. Kan hna`uannak hi God tv ih Prayer department pakhat a si.\nQ. I Love Myanmar” hi, mi za-raan ih theihthiam thei ding in in sim thei pei maw?\nSapte: Aw, i Love Myanmar hi organization vekih tuah tummi a si hrim hrim lo. Kawl ram ka duhdaw timi langter nak ka duh menmen mi a si. Asinan’n i Love Myanmar ti’n website ka tuah tikah, ziang phuaih ti’n hmin kan nei lo. Cule khami i Love Myanmar ih kan hna`uan kha Emmanuel foundation ti’n ka fanu in a sponser mi a si. Kawlram hrang ih ka duhsaknak langter ding hrimhrim ka duhmi a si ih mi in i Love Myanmar pawl ti’n in ko, khati ih mi in in komi kha ka duhzet ve.\nQ. “I Love Myanmar” timi hmin cu zo in a pek, a mawizet si…ziang tumtah nak thawn rak pek a si ta?\nSapte: Keimah ih pekmi a si, a phuaih hmin in tuah tum tla a si lo ih, web site hmin a si. Web site ah Kawl ram ka duhdawt thu biazai tampi ka ngan ding ti’n ka ruat. Cucu a thoknak kan ti pei cu. Pakhat a ummi cu, Khristian kan si tikah, keimai’ experiences in maw, Khristian kan sinak in Buddist pawl thawn kan thleidang aw tuk. Kan seperate tuk. Tu tla Delta area ih kan `uan tik ah, Khristian pawl in Khristian pawl an bawm, an inn hnen ih Buddist pawl an bawm nawn lo tivek a um. Khristian hman ah mah kawhhran te cio lawng an bawm. Neta ahcun a Khristian lawng hman an zoh nawn lo, anmai’ sungtel pawl lawng an zoh. Cu a si tikah keimai’ duhnak kha khavek a rak si lo. Khristian ah kan ding hnget ko ding, atu kan fehnak khal ah kan thlen-inn cu Pastor inn ah kan thleng `heu. Cun, kan bom asile a khaw siir ih Buddist pawl khal an khua pawh in kan bawm. Khua pakhat ih zum lotu pawl in veikhat cu kan zate ih nulepa rori na si in ti, kan nu le kan pa hman in nangmah tluk in in ngaihsak lo in ti. Cutikah kei in, “kei, nan nu le pa ai in ka lo duhdawt ti nan theih asile khakha keimah ka si lo, ka Pathian a si” ti’n ka ti. Khati khan Pathian thu kha naa tuk ih sim ciamco si loin malte te’n mal te te’n khin maw, atu cu an khaw pawh in an harsat khalle Khristian Pathian hnen ah an ti ih thla an cam thlang. Cutik ah Khristian ti, in thei ko na’n Khristian kan si ruang ih an tlaan ding kha ka duh lo. Cucu approach tuah ding ih ka tumtahmi kan ti pei cu….\nQ. Kan casiartu pawl hnen ah thucah saknak in neihsak ta ding khal kan lo diil duh.\nSapte: Kawl ram upa pawl khal in Lai tlaang an duhsak. Cule, Pathian khal in a duhsak. Cu a si tikah kan mipi in Pathian `ihzah ding hi a thupibik si ko. Pathian hnen ah kan kiir le Pathian in kan ram a damter ding ih thluasuah a pe ding. Pathian kan par ih a lungawi lo a si ahcun ziangvek `hanso nak kan hawl khalle a hlawhtling dah lo ding. Cuti’n Pathian lungawiter ding ah keimah lawng in a ngah lo, mipi pumpi in Pathian lungawi ter a thupibik.\nQ. Hiti zat caan pek in na ruahnak in hlawmmi par ah kan lung a awi zet.\nSapte: A ngah ko ee, kei tla ka lung a awi ve.\n[Sapte interviewnak hi vankau arsi magazine Vol.11, No.2 (November issue) sung ta a si].\nPasal Ṭha Timi Cu\nDuat Hrangah Kei Cu A Tuartu Ka Si Ee!


CCOC2 Ah Falam or CBA NA Kan Telve Ah A Tha Pei Maw? - Chinland Today Media\nNovember 18, 2012 6:59 am·7 comments\nCCOC2 kan thok ngaingai ding a si ahcun CCOC hmaisa ih keneh kan thlun ding cu zoh mawibik le remcangbik kan Chin miphun in funkhawm theitu ding khal a si. Dr. Hre Kio le Rev. Sa Tin Lal ih CCOC2 tuan dan ding an nganmi ihsin ka hmuhdan cu a hnuailam vekin a si.\n1. Dr. Hre Kio cu CCOC2 hnatuannak ah hotu a si vekin kan Chinmi zate telkim thei dingah a saduhthat thu a tarlang. Cuihlei ah ahmaisa CCOC hnatuannak vekin tuahsal a duh thu khal a ca ngan mi ah hmuh theih a si. Ka theihsual lo asile CCOC hnatuannak ah sumpai a rak thawh tambiktu sungkua cu Dr. Hre Kio tei’ sungkua an rak si tiah cabu pakhat ah ka rak siar dah hngehnge. Tuitum ih CCOC2 khal kan Chinmi zate huap ih in khaikhawmtu ding khal ah a tlak hrimhrim.\n2. Rev. Sa Tin Lal ih ca leh nak khal ah CBA NA khal in himi CCOC mission hnatuannak thu ah a thok ihsin a lungkim hmaisabiktu pawlkom an sinak thu fiangten a ngan. An meeting thurel mi record rori phorh in a sim thei. Mah pa le vekin a zoh mi Dr. Hre Kio khal sisehla thudik ahcun simngam/ relpi ngam le thudik tan ngamtu a si nak a langter ih CBA NA hruaitu ropi a tling ko.\n3. Lairam ah mission hna tuan dingin CBA NA in lungkim hman sehla, palai ih an thlahmi le an rinsanzet mi kan Siangbawipa in CBC USA (Hakhapawl) ih thurelmi el lo le peng dang thawn mawizet in hnatuan thei dingin sangka a on sak ngah lo tikah CBA NA cu mangbang in pakhat le pakhat an mawhthluk aw zik zuakzo a si cu. Curuangah Kansas City,KS ih CCOC2 thuhla relsalnak dingah CBA NA tel ding le ding lo hman tuni tiang a fiang hrih lo. A san bik ih lang cu CCOC2 hnatuannak cu CBC pawl in an maita vekin in an ham ih sinak’dinhmun an zem aw ttheptthep zo. Bo an ben ttheptthep zo. Falam pawl cu sawm cop le Ak za 2 dinhmun ah an din a tul ding a bang. Cuvek cu milai sinak cun tuar a harzet ding. Semsem damdam hi a nuambik nan panteh.\n4. CCOC timi hmin cu kan lairam ti engmawitu hmin ih ruahmi, kan lai pacangtha Pathian riantu Rev. C Hrang Tin Khum ih ZBC GS a tuan vanglai ih rak tuan mi a si. A tuantubik Baptist kawhhran si hman sehla tuni ah kan miphun Pathian thlawsuah kan dawnnak a rak si. ZBC ih lo hma a si ih a keneh cu a mawi hrimhrim Pa Pathian khal a lungawi si ding, Laimi thinlungah CCOC timi hmin hi sankhuk daih hminmawi ah a cang vivo.\n5. Falam or CBA NA hrangah sangka khar a si zo maw? Si lamlam hlah ee. Tuan theimi tamtuk kan nei lai. Kansas City ih meeting nak ah tel tengteng a tha ih, CBA NA ih a hmuhdan cipciarzet in sim ding. Sim hnu ah CBC USA ih thu lehnak cu a danglam tengteng ding. A danglam lo hman ah Pathian hnatuannak ah sinak/dinhmun zoh in hnatuan a si lo. Pathian ih duhnak a thluntu miphun kan si ahcun a mah in in cawisang vivo leh ding. Bawipa ih lohma a si raungah tuantlang phot ding a thupibik.\n6. Himi CCOC2 hnatuannak ih phen ah politics a thup aw timi cu zum cio a si. Ziangahtile unau tuanpi cia (CCOC thoknak ah) a si mi Falam le Tiddim pawl ih thinlung le ruahnak sut ta lo, tuan khawm vialvo duh lo ih maita vekin ham vukvi cu mi aa thla lo cun kan theithiam theh ko ee. Asinan kan zum vek in politics a tel le tel lo cu Pathian lawng in a thei fiang ding. Mirang acozah in leitlun ram tampi uk dingah a nawr vivo lai ah missionary pawl khal in mission hna an rak tuan ve. Acozah cun an ram lakmi sung ihsin thil mankhung tampi an lak sak. Asinan Missionary pawl cun Jesuh in tanta sawn a si. Amen, cumi si sunglawibik. Cuvek thotho in ram kan nawr tikah tong le calai ah ciahneh tum in thinlung nei khal rak um pang hmansehla kan nih cun Pathian hna lawng kan tuan mai ke. Mision hnatuan cu laksak, ciahneh le mai’ tong va zirh silo in Thuthangtha sim ding a si sawn. “Jesuh cu ka Bawipa a si” timi an theih ngah le an co ngah ahcun Chinmi hrangah a sunglawibikmi a si ding. Tahthimnak pakhat la sehla, Mizoram ihsin mizo pawl in kan lairam a si mi Simram,zahau ram pawl ah mission hna an rak tuan tikah kan mah le kan tong thupi ah ruat lo in an mai’ tong riangri Pathian biaknak ah in rak hmangter. Tuni ah a rah cu lungawi hnakin an tong hmang duh lo tu bik ah an cang. Curuangah kan nih Falampawl hrangah cun duhdawtnak Jesuh ih Thuthang kan sim niakno men a duh um. Cui Thuthangtha an theih ngah hnu ah duhdawt awknak a karh ding a si sawn.\n7. CCOC2 ah kan tuan ve lo a si ahcun hmailam kan fanaupawl in ziangtluk in mawhthluk lai ding ti cu ka ruat ngam riai lo. Ziangmi phuahhlam kan sim ding? Tuni ih Pathian hnatuan sawmmi kan cohlan lo ahcun kan mipi thlawsuah phitsaktu ah kan cang riangri ding. Mi in lohma kauzet le tuantu tampi an neih lai ah kan nih kutsih in kan rak to men ding maw? Ningzaktuk kan si ding ual. Thlanglam laitlang lo khal ah mission hnatuan ding a tamtuk kan ti men thei. Kan unau naibik tanta in mi dang va duhdawt ciamco teh cu ruah ding tampi a um. Kan chinram sungih kan unau thlarau hlo kan kaih lo ahcun kan miphun duhdawtnak thawn kaihruaitu dingah Falam mi cu kan tlak lo tluk ah kan cang vivo thei.\n8. Himi CCOC2 ah kan tel ih kan thlah ve a si ahcun kan Chinram ah lungrualnak suahtu le pakhat le pakhat tuantlang duhnak a suak sinsin ding. Ziangthu kan thennak poh ah duhdawtnak thawn thuthen a si vivo ding. Zovek uktu kan neih hmanah Bible thawn thukamnak an tuah thei ding. Tusun ah sawmcop dinhmun vekah in ruat hman sehla kan Falampawl kan neih ui lo in, kan thazang zate suah in kan tan ahcun Pathian a lungawi ding. Kan Pathian sunlawih uhsila anih in kan miphun in cawisang dingih thlawsuah in pe ding. Thuneitu sihnakin thungaitu si a tha deuh. Pathian ih tumtahmi sungah kan miphun zate lut uhsi. A thoknak hnakin a netnak a thupi sawn deldel. Ziangtluk Pathian hrangah kan pum pe aw timi a thupi.\nKan nu le kan pa in Arti,Ar le vokte zuar in an rak tuanmi CCOC hnatuan cu tuni ih kan Laimi cun Dollar thawn kan tuan thlang ding. Cucu kan mah ah uan awknak siloin, Pathian thlawsuah liolio a si. Lairam lawng silo, kawlram le leitlun ti engtu dingah Pathian in kan Chin miphun in hmang vivo seh.\nHminsin: Ka thinlung sungah in kamhtuk ruangah ka rak ngan.\non November 18, 2012 at 6:48 pm\nca kan ngan le kan hmin dik tak langh ter ngam sehla, cunah nan thu thlun ding leh zumh ding ah thu kan then thei ding, kha ti vek VAPUAl cu mi tih pawl cu kannih ca siar mal hrang zo nansi tih kan lo thei lo theu/thei a har deuh ee,\non November 19, 2012 at 4:44 pm\nPu Vapual…………..; Paluai ih a lo ti vekin,\nNa hmin ngai langter phah aw la cu duh a um nasa ding.\nNa ca ngan mi a tha tuk, na thinlung a picang nasa ti a lang.\nneta lam khal ah ngan bet thei rak zuam hrih aw.\nKan khawruahnak pawl lamzin fiangfai in hmuh tir phah tu na si.\nPa Hmung says:\non November 19, 2012 at 11:42 pm\nHmin langhter a herh lemlo.\nA bia tu kha a thupi sawn..\nVapual na za bak…\nA tha ngai..hivek bangtuk in lungthin neih ding hi Laimi kan si..\non November 21, 2012 at 7:59 am\na hi va pual ti vek hi\na hmin tak zo saw, in sim thei tu a um kem, zo bik a si, a nu a pa , a hmin, khui tawk a um\non November 21, 2012 at 3:59 pm\nCCOC cu kan tel attha Thlanglam Unau pawl tla kan Tawngan thei pei ih Lungrual naktla kan nei sinsin ding Mihlo kaih nak khal attulsinsin.Midang Hmaisong attul lo.Atirte in Kanraktel zomi asi.Midang unau pahnihkhat menih hAM theih thilkhal asilo.An Ham le Mi hoizawnglo an si ti theih cia ansi8 pam lo sawm.\nCCOC cu kan tel attha Thlanglam Unau pawl tla kan Tawngan thei pei ih Lungrual naktla kan nei sinsin ding Mihlo kaih nak khal attulsinsin.Midang Hmaisong attul lo.Atirte in Kanraktel zomi asi.Midang unau pahnihkhat menih HAM theih thilkhal asilo.An Ham le Mi hoizawnglo an si ti theih cia ansi pam lo sawm.


PAUL THAZANG NEI TERTU A RUALPA - Chinland Today Media\nPAUL THAZANG NEI TERTU A RUALPA\nSeptember 17, 2009 2:27 am·0 comments\nA bang mi le tha cem mipawl cu an tha a caktersal. Minopawl hman an bang ding ih, tlangval khal an thacemin an sawn ding. Sikhalsehla Bawipa a rinsantu cu an tha a tlungsal ding ih muvanlai vekin thlapharh in an zuang ding. An tlan khal le an a tha a bang lo ding: an feh rero khal le thacem in an sawn dah lo ding.” ( Isai. 40:29-31). Hih a tlun ih Pathian thutiamkam siar tikah Pathian ih thilmak tuah le ti mi kan thinlung ah a lang ko ding ka zum. Elijah khal kha siangpahrang nu Jezebel tih ah peng 150 lai a tlan ih a bang hnephnep. A taksa a cau zet ih, a thlarau nun khal a derthawm ( I Sph. 19:1-7).\nElijah a ihthahnak ihsin a thangharh tikah vancungmiih pek mi sang le tidai a hmu. A rawngbawlnak hrangah cahnak thar le ruahnak thar a ngahnak ding hrangah Bawipa in Elijah kha a rian, a tuamhlawm a si. Bawipai hnatuan ding a neih mi sunzawm thei dingin cahnak thar pek a si. Pathian in cahnak thar mi a peknakah mangbangza i a cangvaihnak kan hmu ih, cahnak thar mi pe dingah milai hi hmanrua ah teh a hmang thei pei maw? a hman mi pa Paul in a theifiang.\nA nun cem lamah Paul cu Rom thawnginn ih thlak a si. Kaisar thawi tawngaw tahratin, thih ding lawng cu a hngak. 2Timothy a ngannak ah, hivek dinhmun siazet lakah Paul ih rinnak, thlarau lam cahnak cu a kiam cuang lo (siar aw 2Tim.4:7,8,17,18). Cuti a si ko nan, minung umhar-lunglennak cu a nei ko ding. A tar ve thlang si ih, a taksa tla cu a cau zet ko ding. a thawngtlak hmaisa kha cu thawngtla ngaingai si loin, a innah an kharkhum men ih ( Apo. 28 siar aw), zalennak ziangmawzat a nei. Asinan tuihtum ih a thawngtlak cu thawng sia zet a si. A umnak kiangah thawngtla ek-hang tla a luang hluahhlo. Timothy hnenih a cakuat ah a Angki tla run keng ding in a ngen (2Tim. 4:13) ih a cang thei tawkin thlatang hlanih ra dingin a sawm (Cang 21). Pathian in a umpi ti a thei ko nan, lunglen can cu milai kan si bangin a nei a si. Luke lawng ka hnenah a um ( cang 11) ti tla a ngan hi.\nThinlung natnak tla a tawng a si. A rawngbawlpi, a rinsan mi a rualpipawl tla in an phatsan, dung an kirsan. “Asia peng ih um mipawl hmuahhmuah in in tlansan ti kha na thei. Cupawl lakah Fikel le Harmokens an tel.” 2Tim.1:15). A khualtlawnpi a rinsan mi Demas khalin a phatsan ( 2 Tim.4:10; Kol. 4:14, Fil. 1:24). “Humawknak thu ka rel hmaisak tumah khan zohman in in dinpi lo ih, an zaten in tlansan thluh sawn. An parah mawh thleng lo dingin Pathian hnenah thla ka cam.” ( 2 Tim. 4:16).\nPaul in nun khawthim zin a zawh laifangah mah lawngih umnak, taksa cah lonak, thinnatnak, a phunphun a tawn laiah Pathian in cahnak a pe ih, Pathian in a umpi. Culawng hman si loin Pathian milaipawl tha thar tlungtertu dingah hman mi a nei. Bible sungah hmun hnih te lawngah a hmin a lang. Asinan Paul ih rualtha bikah a cang ih, Bawipai siahhlawh kan tuanpi a ti mi ah a tel. Paul in cupa parih a lungawizia a thinlung cu a cakuat ah a lang. “Onisiforas cun i harhtharter theu. Ka cikcinpawl khal in zahpi lo ruangah Bawipa cun a insangpawl hnenah zahngainak pe hram seh.” ( 2 Tim. 1:6); a nganbet hrih, “Cui ni ah Bawipai hnen ihsin zahngainak a hmuh theinak dingah Bawipa in pe hram seh… ( cang. 18).\nHipa hi zo a si? Paul thawi an naihawkzia hi ziangruangah? A hmin cu Onesiforas a si. Bible hmin pawl hi sullam tha zetzet an nei ih, hi pai hmin ih sullam khal cu “ hlawknak kengtu” ti a si. Paul a riannak cu Paul hrangah a man a khung tuk. Paul in siahhlawh mankhung a ti mipa a si. ( siar aw 2Tim. 1:16-18).. cang 16-nak ah Onesiforas in a cau zo mi Paul kha a thin a nuamter. A umzia cu inn pindan fate sungah, sangkaatepawl khar theh mi thawpit zet ih um hnu ih sangkaapawl awnsak, thli- thiangte runglut cun thaw a suakter, mi a zangkhaiter, cu vek cu Paul ih rel mi a si.\nA pakhatnak kan hmuh mi cu Onesiforas in a naupa a thinlung taktak in ‘ a ngaih tuah- a ruat’. Hi pa hin Paul tha thar a pek leuh leuh zia Paul ih cangan mi in kan thei thei, “ tha thar ih pe leuh leuh” ( 2 Tim. 1:16). Mi pakhat in bawm tul mi a bawm tik ah, ‘ a ngaihtuahzia’ a lang hmaisa. Mi tul mi, bawm tul mi, tha pek tul mi vawi hnih khat cu kan bawm in kan pe tla a si thei men. Asinan, ‘leuh leuh’ tla cu kan paih lo tla a si men ding. Onesiforas cun thazang thar a pe leuh leuh.\nHipa cun midang thatnak ding a ruat. Paul tha thar a pe leuhleuh ih a, ‘ a thirhri tla a zahpi lo’ ( 2Tim. 1:16). Mi tampi cun anmai hlawknak, nawmdeuhnak le hminthatnak lawng an hawl ih Paul hrang an ruat lo. Onesiforas cun Paul hrangah a nung. A zahpi lo bakah, a bawm, tha a pe.\nOnesiforas hin taimaknak nun a nei. Paul in hitin a ngan. “ Rom ih a um lai ah, i hmuh hlan sung i hawl.” ( 2 Tim 1:17). Mi hrekkhatpawl cun can remcang kan neih thei asile Paul tawn tla kan tum ding tifang in an ti a si thei. Hawlhmuh a har zet ding nan, Onesiforas cun a hmuh hlan lo Paul a hawl, thil ol a si lo. Taimak a tul a si. Onesiforas in a man a pe ih, Paul hrangah mithahnem zet a si. A cante ih mi kan bawm hi a thahnem zet. Thil fate ih kan ruah mi khal hi thil thahnem zet an si theu.\nMi an beidawn le khawruahhar laifangih cakuat in si maw, telephone te ih thapek khal hi a thahnem zet. Paul rori hman tha pek a tul. Kawhhran member menmen in tha a pek tikah thazang thar a nei. Tlaksam lai ih sumpai malte ih mi va bawm, hnipuan neih lo laiih hnipuan mi then, mi ih rel hlawh le huat hlawh laiih mi hnem tivek te hi kan ruahban lo tiangin an thahnem.\nOnesiforas in Paul lunglennak, cauhnak, thinbang le natnak, a tuar laifangah tha thar pe dingin a hawl ih, a pe ngah thei ngaingai. Onesiforas in Paul ziang a tuahsak? Ziang tin a bawm? Ziangtin a bia ih Paul in cahnak thar a ngah? Bible ah tampi cu a lang lo nan, kan hmuh sunte kan tarlang hnik pei.\nA pakhat kan hmuh mi cu Onesiforas in a unaupa a thinlung taktak in ‘ a ngaihtuah- a ruat’. Hi pa hin Paul tha thar a pek leuhleuhzia Paulih cangan mi in kan thei thei. “ thathar i pe leuhleuh’ ( 2 Tim. 1:16). Mi pakhat in bawm tul mi a bawm tikah ‘ a ngaihtuahzia’ a lang hmaisa. Mitul mi, bawm tul mi, tha pek tul mi, vawi hnih khat cu kan bawm in tha kan pe tla a si men ding. Onesiforas cun tha thar a pe leuhleuh.\nOnesiforas cun Rom a thlen hlanpi in midang bawmnak hna a tuan rero. Paul in Timothy hnenah hitin a theihter, “ … cu le Efesa khua ah ziangtluk in ka hrangah hna a tuan ti khal fiangtein na theih mi a si” ( 2 Tim. 1:18). Amah lawng si loin an sungkua in midang bawm le thapek hna hi an tuan a si ding. Paul in hitin a ti kha, ‘ Onesiforas cun vawi tampi ka thin i nuamter, tha thar i pek leuhleuh ruangah a Bawipa in a zangfahnak cu an innsung sang ah thlenter hramseh” ( 2 Tim.1:18). Onesiforas tei innsang hi anmah khal pakhat le pakhat mi ngaihsakaw an si ih tlunah, an sungkua nun in midang bawm hmang an sizia a lang.\nMi thazang thar pek rawngbawlnakah ziangtla an tel tile: midang tul mi zingzawi le theihsak, harnak hnuai ih an um laiah a cante ih va bawm, tha mi va pek, an hna an sunzawm theinak ding hrangih thapek le bawm. Zo pawl so bawm tul ding?\nKiangkap thil umdan thei lo pawl:\nThabang, thinbang le beidawng pawl:\nMi lungleng, mi umhar, mi thanau, zohman in in ngaihsak lo ti ih ruataw pawl:\nHmailam umdan ding thei lo pawl:\nKhawruahharnak a phunphun tawng pawl;\nAtlunih kan tarlang mi na siar tikah na thinlung ah zotal an lang maw? Isaiah 40 ah Pathian in tha thar tul pawl a bawm. Elijah cahnak a pek bangin thilmak khalin Pathian in a cangvai thei. Asilole Onesiforas Paul tha thar petu ih a hman bangin milai khal a hmang thei. Pathian in tha thar mi petu dingah a lo hmang duh a si.


US Vanzam In Taleban Tapung Camp Kap - Chinland Today Media\nUS Vanzam In Taleban Tapung Camp Kap\nApril 1, 2009 7:39 pm·0 comments\nMizanah Afghanistan leh Pakistan ramri Pakistan ramsungih Orakzai Tribal khua ih Taleban\nTapung Camp tharcu US ralkap vanzam Pilot umlo Drone cun Missile in a kapsal lala ih a hmunah minung 10 an thicih ih midang ziangmaw zatin hriamhma an tuar.Taleban pawlin himi hmunhi zohman fehtheilo dingin an khamcih ruangah Camp sungleh a kiangkap ih thilthlengbet theifiang thei asi nawnlo. News agency pawlin an simnakah Nikum August thla ihsin US raldonak Vanzam Pilot umlo Drone hin missile thawn Pakistan ram sungih Taleban leh Al-Qaida pawlih Camp hi vawi 35 a kapzo ih minung tamzet an thizo tiah asim.\nHimi laiah US Cozah cun tapung misual pawl donak dingah Pakistan ram cu dollar Billion 2 lenglo in bawm a tumih an bawmnak paisa hi kum 5 sungah pekthluh asi ding. US hin Pakistan hi paisa tampi a rakbawm ringring zonan Pakistan hin US ih a duhnak vekih hmanglo ih India ram thawi an buainakih a hmantheu ruangah US cun Pakistan ram sumpai bawmhi a duhtuk nawnlo nan tulai ah Misual pawlin Pakistan ramhi an tibuai tamtuk ruangah US cun a bawmsal tum asi.\nHimi sum hi Pakistan Counterinsurgency Capability Fund ti asi ih tui US Cozah kumthar ah Million 400 pekcih asi dingih hnakum ah Million 700 pekleh asiding 2011 ihsin 2013 sungah kumtin dollar million 575 pek ringring asi ding, Cui tlunah ralthuam leinak lamsilo thilttul dangih hmandingah a dangten US cun Pakistan cu kum 5 sungah dollar Billion 7 lenglo a pebet dingih a pahnih in kum 5 sungah US cun Pakistan cu dollar Billion 10 leh Milion 3 hrawng a pe ding asi.\nUS Ralkap In Missile In Kap\nUS in Pakistan Hnenah Drone Missile Pek A Uilo\nUS Raldonak Vanzam Drone In Taliban Pawl Kap\nHaiti Ramah US in Ralkap Kuat Bet Ding


Poland ram tipi ah Kum 75 rei zo mi World War II bomb puak kuai | Falam Online Media\nPoland ram tipi sungih hmusuak mi World War 2 Tallboy bomb cu tipi sungah a puak kuai ih khawngaw le hliamhmatuar cu an um lo.\nEarthquake bomb tikhalih theih lar mi Tallboy bomb cu Britist Royal Air Force in leitlun ralpi voihnihnak ṭum ah German Lawngpi siatsuah ding ih thlak mi a siih puak kuai loin Świnoujście khua kap tipi sungah kum 70 luan a rak um zo.\n12,000 pounds rit mi Tallboy bomb cu 2019 September thla ih hmusuak mi a siih October 13 ah Poland Navy ralkap in ṭhiatbal an tum lai fang ah a puak mi a si.\nPolish Ministry of Defense ṭuanvonei pakhat cun, “Tallboy bomb ṭhiatbal tum in kiangkap um minung 750 lenglo cu hmun him nak ah kan ṭhawn ter thluh. October 12 ihsin kan cangvai thok ih bomb kan kang ziamralter (deflagration) tum lai ah a puak mi a si. Ralring zetih tuahṭuan mi a si ruangah khawngaw le hliamhmatuar an um lo” ti`n CNN hnen ah a sim.\nApril 1945, Leitlun ralpi voihnihnak ah Royal Air Force in German Lawngpi siatsuah dingin bomb tamzet a thlak ih October 13 ih puakkuai mi Tallboy bomb khal, cuih ṭum ah an thlak ve nan a puak kuai lo mi a si tiah CNN in a ngan.\n← Facebook in Covid 19 thawn pehpar mi thuthang diklo a darh ter tam bik – ICFJ\nBike thawn pah ngah ruangah Falam Covid 19 Volunteer ke ruh kiak →\nSiang lo cing ten Naute Lal Siam Thara ruak Vui Liam


Stihl - FSA 56 Set inkl. Akku und Ladegerät (Empfehlung!) - / Gartentechnik / Motorsensen / Akkumotorsensen bei Michael Dengler Motorgeräte, Gau-Algesheim


Sumpai Ruangah A Si Lo, Duhdawtnak Ruangah Fala Mawi Zet Le Tlangval Harhdamnak Ṭhalo An Neiaw – Meifar\nLeitlun ah duhdawtnak diktak aum nawn lo dingah an ruat nan Elo le Mara tei nun ihsin leitlun ah duhdawtnak aum lai ti an pholang. Mara cu cathiam, fala ruangrai ṭha le hmel mawi zet a si ih mipa zaten ih saduhthat a si.\nTlangval Elo cu a nauhak lai ihsin a harhdamnak a ṭha lo ruangah a thang thei nawn lo, a taksa pianphung khal midang thawn an bangaw lo. Asinan fala Mara in a duhdawt tuk ruangah an neiaw ih tu’ahcun fapa harhdamnak ṭha zet pakhat an nei cu an lungawi tuk.\nElo in, “Vei tampi Pathian hnenah thu ka rak sut ṭheu. Ziangruangah ka hringnun hi? Ziangruangah kei kherkher? tin thu ka sut. Asinan, tu’ahcun ka thusutmi ih a letsawngnak cu ka thei zo, ka nupi Mara hi ka thusutnak ih a letsawng mi a si.\nMara hi ka hringnun ih a rahsuak a si, sumpai ruangah in duh a si lo ti ka thei. A san cu sumpai ka nei lo, Pathian hnenah lungawithu ka sim” a ti. A nupi Mara khalin a duhdawt tuk ih damsung kut zatial kai ih lengtlang dingin thutiam kamawknak anei.\nFa 3 An Neih Hnuah Innsang Nu In An Thuthup A Relsuak, A Pasal Thawn Ihkhun Pakhat Ah An Ittlang Dah Lo


THONGA: LAITLANG NLD CU COVID NAK IN TTIH AN NUNG DEUH – The Chinlung Post\nCovid-19 Ai Tihnung Laitlang NLD.National party in ram le miphun a siatsuah.Miphun party in ram le miphun a tung ding. NATIONAL PARTY NLD: Chin State National party NLD thu kan rel hnik pei; Central-ah NLD in ministry an form ih,state-ah NLD in lalnak an co sile central buh iinpi an purhthiam danih zirin, hmuhtheih ttansohnak sumpai a tamin amal thei.\nAsina’n miphun damnak le zalennak politics cu a tel riai lo. Central-ih NLD an lal ruangah state CM hoha nakih finance department pawlin budget suai an thiam cuanglo ahcun, kapi ka pu ka rilrawng,cumi khami kan tul tiih pathian biakih biak khiokho si mei!. STATE CM THU: State CM politician le politician loah,ram le miphun damnak,thuneihnak le tthansohnak naapi a tthum aw. State cozah tuahtu cun,central cozah tuahtu azawm a tul.\nAn zawm lo sile hluttaw ah Opposition an si ding.Mizoram Congress party hi Central party an si.Budget suai an thiam lo bakah, mizoram budget anmahin an eithluh!Laitlang NLD hruaitupawl khal cuvek ciah an si.Tu’itum khalah thuphan le tiamkam ringotin an campagin.Campagin tupawl kha rak zoh uh! NLD nan hriltlin pang le Chinram budget eithluhtu ding an sikha.Lai party an soisel le nangmah an lo soisel tel ve ti thei aw.Lai party le nangmah cu Laihri zawmaw nan sikha hngilh hlah.\nTualto party MNF an lal le MLA hlawh khal an san. Mizoram budget khal a letin a pung. Hmuhtheih tthansohnak budget thuah,dinglai NLD party aiin CNLD tling sehla a let 3 in a hlawknak kan hmuthei ding. LAI PARTY A TUL NAK: Leitlun politics na zoh sile National party in ram le miphun an siatsuah! Ziangtin?\nState ramri thuah aw an suah ngam lo. Ramri umcia hman an hum ngam lo.Central thusuak loin an cang ngam lo.Central thu el hnak cun,ma’i miphun tuarter an duh sawn.Central thu el ding khi thih hrehin an hreh! a khurhin an khur. Pu Hawla le Chinram CM cu အတူတူပဲ Zei tinak hman an siloh.Cuiiruangah miphun party a tul.Miphun party policy sungah,ziangkim a famkim theh.\nNLD campagin tupawlin CNLD nan vote sile ralkap kuli nan phur ding ti vek khi bumawknak le tihthaih awknak men a si.Na miphun party vote na pek lole Chinram cu puurangin a khat theh ding. Miphun party lo cu thlitawm le ram le miphun eisiattu hrikpi an si ko. A RUH LANGIN: Chin party a dinsuah lo cun,nangkhal na dingsuak lo ti thei aw.Chin party na vote lo le tainginta pawl bumkual rerotu Central NLD na vote ti thei aw.\nChin party ihsi lo cun, pumkhatawknak, lungrualnak, zalennak le tthansohnak ngaingai a umthei lo.Na ram,na khua,na kohhran, na miphun, na iinsang le na bulbak zalennak le nunnomnak na duh sile Chin party vote aw. Ram le miphun tungdingtu ding cu na miphun party a si. Note; Mi pangai cun,ma’i sinnak theiin miphun zawn rauh hna an thiam.Mibanglo le tender beisei pawlin NLD vote hai seh. Credit: Thonga Thonga ( FTM)


Hagia Sophia tlawng hrangah Orthodox pawl ih riahsiat nak ni ah Catholic pawl thawntangtlang.July 24, 2020 | Radio Veritas Asia\nHagia Sophia tlawng hrangah Orthodox pawl ih riahsiat nak ni ah Catholic pawl thawntangtlang.July 24, 2020\nTurkey ram ih um Orthodox Christian pawl ih Cathedral Biakinn cu mosque (Muslim pawl ih Biakinn) ih an thleng ruangah riahsiat nak ni cu Orthodox pawl in an tuah ih Catholic Bishop pawl khal in an mah vek in an riahsiat thu cu tangtlang in an rak suah.\nHagia Sophia ti mi Orthodox Biakinn cu Turkey ram ah AD 537 kum ah an rak sak ih neta lam ah mosque (Muslim pawl ih Biakinn) ah an rak thleng. Cui hnu lam ah Museum ih an thleng hlan sung an hmang. Asikonain, July 24 ah mosque ah an thlengsal ih Islam pawl ih tlawngkai ninga ih an pathian biaknak cu an rak tuah sal. Curuangah leilungtlun ih um mi Orthodox Christian pawl in July 24 ni cu riahsiat nak Ni ah an nemhnget.\nLeipar ih Biaknak lam hotu pawl vek in Pope Francis khal in Hagia Sophia cu ruat in a riahsiat zet thu a rak sim. Tlawngkai ninga ni khal ah Ameican ram, Chicago khuapi ih Catholic khuapi ih Catholic Bishop le Orthodox Bishop pawl in riahsiat nak capi cu an rak suah tlang.\nAmerican ram ih Catholic Bishop pawlkom pawl khal in Orthodox Christian zate pawl thawn thinnat nak thawn a cozah ih upat nak um lo ruangah an riahsiat thu, Catholic Kawhhranpi pawl khal in nan mah thawn kan um tlang ringring tiah an rak suah. July 10 ah Turkey President Resep Jayyip Erdogon in a sangbik mi thuthennak zung ih mosque (Muslim pawl ih Biakinn) ih ong sal ding ti mi cu lethmat an rak tthu. Defense of Christian pawlkom khal in nisuahnak lam ih Christian malte pawl ci mit dingih thah nak pawl cawl thlang dingah thu an rak suah. Hi mi thuthang cu Aleteia thuthangin kan ngah mi a si. Ca siar tu zate parah lungawi nak tampi kan nei.